Табиат уйғонди, бутун борлиқ баҳорнинг илиқ нафаси туфайли гўзаллашиб бормоқда. Секин-аста куртак ёзаётган -дов-дарахтлар, кўклам ёмғиридан куч олиб, кўкка бўй чўзаётган майсалар, гулу гиёҳлар чор-атрофга янада кўрк бағишлаб, дилларда эзгу ниятларни жўш урдирмоқда. Дошқозонларда сумалак, ҳалим пишаяпти. Қўни-қўшнилар бир-бирларини йўқлаб, кўксомса, кўкчучвара билан сийлашмоқда. Кўча-кўй, қиру адирларда варрак учираётган болакайларнинг беғубор кулгиси эшитилади...\nБу асл миллий, энг ардоқли байрам — Наврўз шукуҳидир. Меҳр-оқибат, саховат, мурувват рамзи бўлмиш ушбу айёмни эмин-эркин, ҳамжиҳатликда, шоду хуррамлик билан нишонлаётган халқимиз шу ёруғ кунларга етказганига шукроналар айтмоқда.\n“Йилимиз қутлуғ келсин, ҳосилимиз мўл бўлсин”, деган эзгу ниятлар билдирилаяпти. Бинобарин, Наврўз нафақат яшариш ва янгиланиш байрами, шу билан бирга, эл-улусга наф келтириш, мўътабар кексалар, ёрдамга муҳтож инсонлар ҳолидан хабар олишдек улуғвор амалларни рўёбга чиқариш фурсати ҳамдир. Шу боис у мукарраму мўътабар, ҳар қанча эъзозламоққа муносибдир.\nПрезидентимиз Шавкат Мирзиёевнинг “2017 йилги Наврўз умумхалқ байрамига тайёргарлик кўриш ва уни ўтказиш тўғрисида”ги қарорига мувофиқ, Наврўз мамлакатимиз шаҳару қишлоқларида сайил тарзида кенг нишонланмоқда. Зеро, бу байрам ҳаёт абадийлиги, табиатнинг устувор қудрати ва чексиз саховатининг, кўп минг йиллик миллий қиёфамиз, олижаноб урф-одатларимизнинг бетакрор ифодаси саналади.\nНаврўз табиати Халқ билан мулоқот ва инсон манфаатлари йили руҳига ҳамоҳанглиги билан алоҳида эътиборга молик. Мазкур шодиёнанинг сайил тарзида ўтказилгани айнан халқ билан мулоқотнинг амалдаги яна бир кўриниши бўлди.\nҚолаверса, бебаҳо маданий мерос сифатида авлоддан-авлодга ўтиб келаётган Наврўз турли томошалар, халқ ўйинлари шодиёнаси сифатида ҳам қадрланади, ардоқланади.\nМамлакатимизнинг барча ҳудудида бўлганидек, пойтахтимиз кўчалари, маҳаллалари ҳам ҳар қачонгидан ўзгача жозиба касб этган. Халқимизнинг эзгу ва олижаноб орзу-интилишларини ўзида мужассам этган, ўзаро меҳр-оқибат, ҳамжиҳатлик, бағрикенглик ва бунёдкорлик, хайр-саховат муҳитини янада мустаҳкамлашга хизмат қилаётган Наврўзи олам мустақиллик йилларида мамлакатимизда яшаётган миллати, тили ва динидан қатъи назар, барча ватандошимиз орзиқиб кутадиган, чин маънодаги умумхалқ байрамига айланди.\nНаврўз тантаналари Тошкент шаҳрининг 20 дан зиёд майдон ва истироҳат боғларида зўр кайфият ва кўтаринки руҳда нишонланди. Ушбу манзиллардаги махсус тайёрланган саҳналарда қадимий урф-одатларимизга хос бўлган дорбозлар, қизиқчилар, халқ театри вакиллари, аскиячилар, бадиий ҳаваскорлик жамоалари, фольклор-этнографик ансамбллар, цирк артистлари, бахшилар, шоир ва ёзувчилар, шунингдек, эл ардоғидаги санъаткорлар, кино ва театр актёрлари иштироки байрамнинг кўтаринки руҳда ўтишида муҳим омил бўлди.\nТурли ноз-неъматлар, ҳунармандчилик маҳсулотларининг намойишини кўриб, дилда шукрона уйғонади.\nСаҳналарда жонажон Ўзбекистонимизнинг мафтункор, гўзал табиати, лолазорлар, яшнаган чаманзорлар жамоли, турфа безаклар, ранг-баранг шарлар, ленталар акс этганига гувоҳ бўлиб, осмони мусаффо, замини ҳосилдор, суви зилол, тупроғи табаррук шундай гўзал юртда яшаётганинг билан фахрланасан.\nДавлатимиз раҳбари Шавкат Мирзиёевнинг сайилга чиқиб, халқ билан мулоқотда бўлгани, Ўзбекистон аҳлини байрам билан муборакбод этгани юртдошларимизни янада қувонтирди. Хусусан, Президентимиз Абдулла Қодирий номидаги маданият ва истироҳат боғига ташриф буюриб, каттаю кичик билан самимий суҳбатлашгани одамларни тўлқинлантириб юборди.\nШу жумладан, пойтахтимизнинг Сайилгоҳ кўчасида ҳам эрта тонгдан карнай-сурнай садолари янгради. Отахону онахонлар шукронаси, чет эллик меҳмонларнинг ҳайрати, болажонларнинг беғубор табассуми файзли гўшадаги шодиёнага ажиб завқ улашди.\n— Президентимиз ташаббуси билан Наврўзнинг халқ сайли тарзида ўтказилгани барчамизни беҳад руҳлантирди, — дейди Ўзбекистон Республикасида хизмат кўрсатган артист, Ўзбек Миллий академик драма театри директори Фатхулла Маъсудов. — Очиғи, бу ерга йиғилган табаррук нуронийлар, ёшлар билан суҳбатлашиб, Наврўзни соғинганимизни ҳис қилдик. Яхши ниятлар билдираётган, мусаффо орзулар оғушида яшаётган юртдошларимиз ҳамиша саломат бўлсин, диёримиздаги файзу баракага кўз тегмасин. Давлатимиз раҳбарининг Ўзбекистон халқига Наврўз табригида айтилганидек, ўзаро меҳр-оқибат, саховат ва мурувват кўрсатиш, табаррук кексаларимизни йўқлаш, ногиронлар, ёрдамга муҳтож инсонлар ҳолидан хабар олиш, ҳашарлар ўтказиб, юртимизни янада обод қилиш каби савобли ишларимиз Наврўзнинг файзига файз қўшмоқда.\nЖорий йилда истиқлолимизнинг 26 йиллигини нишонлаймиз. Мана шундай фараҳли паллада Ўзбекистонимизда рўй бераётган туб ислоҳотлар самараси — янги уй-жойлар, йўллар, кўприклар, даволаш муассасалари қурилаётгани, ҳар бир маҳалла ва кўчаларни обод этишга киришилгани, фарзандларимизнинг эртанги куни учун қўйилаётган мустаҳкам пойдевор Президентимиз Шавкат Мирзиёев томонидан чуқур ва пухта ўйланган мақсад ва муддаоларнинг ҳаётбахш самарасидир.\n“Дўстлик” номли маданият ва истироҳат боғида ҳам ўзгача шукуҳ ҳукм сурди. Бир ёнда фольклор жамоалари ўлану лапарлар билан байрамни қиздирган бўлса, бошқа тарафда арқон тортиш, чиллак ўйинлари томошасидан ташриф буюрганлар завқ олди. Масхарабозлар, қўғирчоқбозлар, ёғоч от ўйнатувчилар ҳам ўз истеъдодларини кўрсатдилар. Эл ардоқлаган санъаткорлар ижро этган халқ қўшиқлари, лапар, айтишувлар, ёр-ёру яллалар ёшлар ижросида янгради. Катта ашулалар ижро қилинди.\n— Наврўз инсонларни яхшилик, эзгуликка ундайди, — дейди Тошкент вилояти қозоқ миллий маданий маркази раисининг ўринбосари Динислом Канаев. — Шу боис ушбу айём ўзгача қувонч билан кутиб олинади. Мамлакатимизда барча миллат вакилларига тенг ҳуқуқли муносабат тегишли ҳужжатлар билан кафолатлаб қўйилган. Фаровон турмуш кечиришимиз, меҳнат қилишимиз, миллий урф-одатларимиз, анъаналаримизни асраб-авайлашимиз учун барча шарт-шароит мавжуд. Биз ана шундай муҳитда, ўзаро ҳурмат ҳамда меҳр-оқибат тушунчалари улуғланадиган гўзал заминда яшаётганимиздан чексиз фахрланамиз. Ўзбекистонимизни жуда яхши кўрамиз, унинг равнақига муносиб ҳисса қўшишни фарзандлик бурчимиз, деб биламиз. Наврўз муборак бўлсин!\nТошкентнинг кўркам ва сўлим манзилларидан яна бири — Алишер Навоий номидаги Ўзбекистон Миллий боғи ҳам ҳар -доимгидан кўра янада гўзал либосга бурканди. Зеро, Наврўз тафти ва таровати бошқа ҳудудларда бўлганидек, бу майдонга ҳам латофат бахш этди. Ҳамма бир-бирини табриклади, қутлади.\n— Яхши ният, албатта, ижобат бўлар экан, — дейди Олмазор туманида истиқомат қилувчи меҳнат фахрийси Салоҳиддин ота Зайниддинов. — Айниқса, Наврўз кунларида ҳар бир юртдошимиз қалбида эзгу ниятлар кўп. Мен ҳам аёлим, фарзандларим ва набираларим қуршовида улуғ бобокалонимиз номи билан аталувчи боққа келиб, Наврўзни нишонладик. Жуда яхши тайёргарлик кўрилибди. Бизни ҳурмат ва иззат билан кутиб олишди, баҳорий таомлардан татиб кўриб, шу кунларга етказганига қайта-қайта шукроналар айтдик. Мамлакатимизда рўй бераётган янгиланишлар, ўзгаришлар эса ана шундай беғубор орзуларнинг амалга ошишига кафолат бўлиб хизмат қилмоқда. Бу йил 85 баҳорни қаршиладим. Умримнинг асосий қисмини ёш авлод таълим-тарбиясига бағишладим. Президентимиз Шавкат Мирзиёевнинг илм-фан фидойиларига, таълим соҳасига қаратаётган эътиборидан жуда ҳам хурсандман. Давлатимиз раҳбарининг ҳар бир хатти-ҳаракатида сўз ва амал уйғунлигини кўриб, кучимизга куч, ғайратимизга ғайрат қўшилмоқда. Халқ билан мулоқот ва инсон манфаатлари йилида рўёбга чиқарилаётган ишлар бардавом бўлишини тилаб, барча-барчани Наврўз айёми билан муборакбод этаман.\n“Инсон манфаатлари ҳамма нарсадан устун!”. Бугун мамлакатимизда янгича шиддат билан барча соҳада амалга ошири-лаётган ислоҳотларнинг туб мазмун-моҳияти Президентимиз томонидан илгари сурилган ушбу тамойилга қаратилган. Бу шу азиз заминда яшаётган ҳар бир фуқаро учун беқиёс эътибор, юксак эъзоз намунасидир. Бундай ҳурмат юртдошларимизнинг онгу тафаккури ва дунёқарашини ҳам ўзгартирмоқда. Одамлар бугунги ҳаётидан мамнун бўлиб, келажакка катта ишонч билан яшамоқда. Каттаю кичикнинг ҳаётга, меҳнатга муносабати ўзгариб, сиёсий ва ҳуқуқий маданияти тобора юксалиб бормоқда.\nДарҳақиқат, халқимиз манфаатини ўйлаб, узоқни кўзлаб олиб борилаётган сиёсат, ғамхўрлик эвазига қўлга киритилаётган ютуқлардан ҳар биримиз ғурурланиб, бошимизни баланд кўтариб яшашга ҳақлимиз. Бинобарин, барча ислоҳотлар, маънавий қадриятларимизга эътибор, келажак ворислари учун яратилаётган шарт-шароит ва ғамхўрлик, аҳоли саломатлигини асраш борасидаги туб бурилиш, халқ сайли тарзида нишонланган Наврўз байрамининг жозибаси ва шукуҳи ҳам, шак-шубҳасиз, истиқлол туфайлидир.\nЖойлардаги тантаналар чоғида ана шу улуғвор мақсадлар, устувор вазифалар шеър ва қўшиқ, мусиқа ва рақсларда баралла мадҳ этилди. Тароналар дилларга олам-олам шодлик улашди.\nХусусан, Наврўзнинг руҳи ва фалсафасида ўз аксини топган хайрия тадбирлари Қорақалпоғистон Республикаси шаҳару овулларида ҳам яққол бўй кўрсатди. Қораўзак туманида ўтказилган айём сайли фольклор гуруҳлари, бадиий ҳаваскорлик жамоалари, ансамбллар ижросидаги куй-қўшиқлар, кўргазмали чиқишлар билан янада ўзгача шукуҳ касб этди. Ям-яшил майдонларга тикилган ўтовлар атрофида ўлану лапарлар айтилди.\nБердақ номидаги Қорақалпоқ давлат университетида бўлиб ўтган тадбирда эса “Кафгир куйди”, “Ҳалинчак”, “Кокил тўйи”, “Ҳаужар” сингари халқ томошалари намойиш этилди. Арқон тортиш, тош кўтариш, кураш каби спорт ўйинлари ғолибларига совринлар топширилди. Бундай шодиёналар Оролбўйи минтақасининг бошқа шаҳару туманларида ҳам бўлиб ўтди.\nАндижон вилоятидаги маданият ва истироҳат боғларига ташриф буюрганлар ҳам бетакрор томошалар гувоҳи бўлишди. Жумладан, Хонобод шаҳридаги сайил “Кўпкари”, “Чавандозлар беллашуви” каби анъанавий халқ ўйинларига уланиб кетди. Шаҳрихонда эса ҳунармандчилик маҳсулотлари кўргазмаси ташкил этилди. Андижон шаҳрининг тўртта маданият ва истироҳат боғида уюштирилган сайиллар давомида “Палов танлови” ўтказилиб, мазкур шоҳтаомнинг йигирмага яқин тури тайёрланди. Шоирлар мушоираси, аскиячилар чиқишлари, дорбозлар намойиши иштирокчиларга олам-олам завқ улашди.\nБухоронинг Лабиҳовуз, Арк қалъаси, Пойи Калон мажмуалари кексаю ёш билан гавжум бўлди. Ибн Сино номидаги майдонда бўлган кишининг кўнглидан эса “Юртимизга байрамлар ярашади”, деган фикр ўтгани, шубҳасиз.\n— Бухорода илк бор бўлишим, — дейди франциялик сайёҳ Алин Фор. — Омадим бор экан, бу айни Наврўз кунларига тўғри келди. Таассуротларим бир дунё. Бухоро кутганимдан кўра ҳам гўзал шаҳар экан. Халқингизнинг меҳмондўстлиги, самимийлигидан ҳайратландим. Наврўз сайлига чиққан миллий либосдаги йигит-қизларнинг чеҳралари она-табиатингиз билан уйғунлашиб кетгандек, гўё.\nЯнгиланиш ва яшариш айёми Жиззах вилоятида ҳам кўтаринки кайфият билан кутиб олинди. Шаҳару туманлар, маҳалла ва қишлоқлар, кўчаю хиёбонлар байрамона безатилган. Чунончи, Жиззах шаҳридаги “Ёшлар боғи”, “Наврўзбулоқ” халқ -сайилгоҳи ҳамда яна 5 та боғ воҳа аҳлини ўз бағрига чорлади. Уларда миллий ўйинлар, фольклор ҳамда миллий-маданий марказлар қошидаги бадиий дасталар чиқишлари, турли кўргазмалар, ош, ҳалим, сумалак сайиллари уюштирилди.\n— Бу йил Наврўз байрамини кўтаринки кайфият ва шоду хуррамликда ўтказиш учун алоҳида ҳозирлик кўрилди, — дейди “Маҳалла” хайрия жамоат фондининг Зафаробод тумани бўлинмаси раиси Яхшибой Тўйчиев. — Ҳудудимиздаги ўнга яқин маҳаллалар кўчалари тартибга келтирилди, ариқ ва зовурлар тозаланди. Таълим, тиббиёт, спорт, маданият муассасалари жойлашган манзиллар ён-атрофига манзарали ҳамда мевали дарахт кўчатлари экилди.\nНавоий вилоятининг Навбаҳор туманилик кекса ҳунарманд Кенжа Омонов вилоят марказидаги байрам сайлига ўзи ясаган зебу зийнат, тақинчоқлар билан бирга, тўрт дона чанқовуз ҳам олиб келган эди. Кўргазма ёнидан ўтиб кетаётган сайил иштирокчилари чанқовузнинг бепоён кенгликларни ёдга солувчи оҳангларини эшитгач, Кенжа аканинг атрофига “михланиб” қолишди.\n— Наврўз вилоятимиздаги мавжуд 303 маҳаллада умумхалқ сайли сифатида нишонланди, — дейди “Маҳалла” хайрия -жамоат фондининг Навоий вилояти бўлими раиси Нормурод Исоқов. — Халқ ўйинлари, турли мусобақа ва танловлар айём дастурларидан кенг ўрин эгаллади. Шунингдек, байрам кунлари 1484 та эҳтиёжманд оила ҳолидан хабар олиниб, уларга алоҳида меҳр-мурувват кўрсатилди.\nУмумхалқ байрами арафасида Наманган вилояти шаҳару қишлоқлари ҳам баҳорий чечакларга бурканди. Айёмга тайёргарлик чоғида кўча ва хиёбонлар, ҳовлиларга ўтқазилган икки миллион тупдан ортиқ гул кўчатлари ҳудудларга ажиб тароват бахш этди.\n— Косонсойликлар бу галги Наврўзни табиат қўйнида — Қорасув қирлари бағрида нишонлашди, — дейди республика Маънавият тарғибот маркази вилоят бўлими раҳбари Сайфиддин Муҳиддинов. — Бепоён кенгликларда ташкил қилинган сайилга ташриф буюрганлар миллий ўйинлар, турли томошалардан баҳраманд бўлишди. Шунингдек, Наманган шаҳридаги “Камолот” ёшлар боғида ташкил этилган ҳаваскор рассомлар кўргазмасидан кун бўйи одам аримаган бўлса, Машраб номидаги боғда истиқлолимизнинг яқинлашиб келаётган 26 йиллигига рамзий тарзда 26 та дошқозонда сумалак қайнатилди.\nСамарқанд вилоятида ҳам баҳор айёми умумхалқ сайиллари тарзида ўтказилиб, маданият ва истироҳат боғлари, хиёбону гузарларда бадиий ва ҳаваскор жамоалар чиқишлари, театр томошалари уюштирилди. Байрам ярмаркаси ташкил этилиб, дошқозонларда ош дамланди, айём дастурхонига сумалак, кўксомса, ҳалим сингари баҳорий таомлар тортилди. Университет хиёбонидаги таомлар кўргазмаси ҳам ҳудуд аҳли ва меҳмонларини бефарқ қолдирмади.\nПайариқ тумани марказидаги Гўзал маҳалласида Наврўз таомлари танлови, кураш, арқон тортиш, хўроз уриштириш каби мусобақалар ўтказилди. Наврўз, тинчлик, дўстликни улуғловчи, мустақилликни тараннум этувчи куй-қўшиқлар янгради.\nСирдарё вилоятининг Гулистон туманида яшовчи уруш ва меҳнат фахрийси Холмирза Райимбердиев Наврўз айёми -арафасида хонадонига бир гуруҳ меҳмонлар ташриф буюрганидан жуда мамнун. Улар отахонни байрам билан табриклаб, совға-саломлар топширишди. Умуман, “Нуроний” жамғармаси вилоят бўлими томонидан уруш ва меҳнат фахрийлари, 100 ёшдан ошган кексаларга жами 41 миллион сўмлик туҳфалар ҳадя қилинди. “Камолот” ёшлар ижтимоий ҳаракати вилоят кенгаши эса 11 нафар болани велосипед билан сийлаган бўлса, Янгиер шаҳрида ҳомийлар томонидан 7 нафар кичкинтойнинг суннат тўйи ўтказилди. Пойтахтдан эҳтиёжманд оилалар учун жўнатилган 572 та байрам совғаси ҳам ўз эгаларига етказилди.\nСурхондарё вилоятида сумалак, ҳалим пиширилаётган дошқозонлар атрофида кечаётган қизғин суҳбатларда Халқ билан мулоқот ва инсон манфаатлари йилида юртимизда амалга оширилаётган кенг кўламли бунёдкорлик ишлари, ижтимоий-иқтисодий соҳадаги ислоҳотлар самараси, анъаналаримиз янада қадр топаётгани хусусида сўз юритилди. Мисол учун, Термиз туманидаги сайилда “Отчопар” мажмуаси бўйлаб воҳанинг ҳар бир тумани рамзий “қўрғон”и тикланди. Сайилгоҳнинг бир томонида халқ амалий санъати намуналари кўргазмалари, яна бир томонида полвонлар, дорбозлару масхарабозлар томошалари уюштирилди. Якунда “Кимнинг ўтови зўр?” кўрик-танлови ва турли кўргазма ҳамда мусобақалар ғолиблари тантанали равишда тақдирланди.\nТошкент вилоятида бўлиб ўтган Наврўз сайлида гулларга бурканган кенг майдонда воҳанинг рамзий харитаси акс эттирилди. Ҳар бир шаҳар ва туман ўз ҳудудида янгиланиш ҳамда яшариш айёмини қандай қарши олаётганини намойиш қилди.\nЭнг катта жой Оҳангарон туманига ажратилган. “Қурама” халқ этнографик дастаси чиқишлари, новда ва қамишдан ясалган уй-рўзғор буюмлари кўргазмаси кўпчиликда катта таассурот қолдирди.\n— Бу ерда ҳеч ким томошабин бўлмади, — дейди Ўзбекистон Республикасида хизмат кўрсатган артист Тошпўлат Маткаримов. — Барча рақсга тушди, жўровоз бўлиб қўшиқ куйлади.\nБаҳорни интиқлик билан кутган Фарғона вилояти аҳли ҳам байрам сайилларидан ўзгача завқ олди. Жумладан, Қувасой шаҳрининг “Камолот” боғида ўтказилган шодиёналарда 30 та маҳалла фуқаролар йиғини вакиллари ўз ҳунармандчилик намуналари, баҳорий таомлари ҳамда кўргазмали чиқишлари билан иштирок этди.\n— Қувасойдаги “Кварц” корхонасига янги технологиялар ўрнатилиши муносабати билан юртингизга келгандим, — дейди италиялик мутахассис Федерика Дъелия. — Шу баҳона ҳудудда ташкил этилган халқ сайилларига гувоҳ бўлдим. Ана шу шодиёналарда кўксомса ва сумалакнинг тайёрланиш жараёни билан яқиндан танишдим. Уйимга қайтгач, ушбу бетакрор таомларни ўз қўлим билан пишириб кўрмоқчиман.\nХоразм вилояти аҳли шарқона янги йилни катта меҳнат ютуқлари билан қарши олди. Гап шундаки, айём арафасида воҳада 3 минг гектарга яқин майдон ободонлаштирилди, кўча ҳамда хиёбонлар тартибга келтирилди. Мевали ва манзарали дарахт кўчатлари ўтқазилди. Ўз навбатида, тўйга тўёна сифатида Гурлан, Қўшкўпир ҳамда Янгибозор туманларида савдо ва маиший хизмат шохобчалари, яна ўнлаб кичик бизнес субъектлари ишга туширилди.\nШодиёна кунларида Шовот каналининг икки қирғоғида аҳоли ва сайёҳлар учун барпо этилган дам олиш хиёбонлари, -сайилгоҳлар ниҳоятда гавжум бўлди. Жойларда ўтказилган халқ сайилларида янграган куй-қўшиқлар барчага кўтаринкилик бағишлади.\nКун билан тун тенглашадиган, элларни, дилларни бирлаштирган меҳр-оқибат айёми — Наврўзи олам Қашқадарё вилоятида ҳам ўзгача шоду хуррамликда кутиб олинди.\n“Камолот” ёшлар ижтимоий ҳаракати вакиллари, вилоят “Баркамол авлод” маркази аъзолари ҳамда касб-ҳунар коллежлари ўқувчилари томонидан тайёрланган кўргазмали чиқишлар, қушлар, гуллар сайиллари, расмлар кўргазмаси тадбирга алоҳида файз бағишлади.\nМайер НИКОЛАС, сайёҳ (Франция):\n— Аввало, шундай бетакрор юртда меҳмон бўлишнинг ўзи катта бахт. Қолаверса, ажойиб байрамингиз устидан чиқдим. Қувончимиз қўшалоқ бўлди.\nМана, ҳозир қадимий Хоразм заминидамиз. Унинг ўзига хос санъати, маданияти, илм-фани ҳақида қанча таъриф қилсак, оз. Бу ерда сайёҳлар учун барча шарт-шароит муҳайё. Одамларнинг самимий муносабати, меҳмондўстлигидан дилим ёришди.\nАйниқса, баҳорий таомингиз — сумалакнинг таъми оғзимда қолди. Миллий ўйинларни кўриб, куй-қўшиқларни тинглаб, завқ олдим.\nҚани эди, дунёнинг ҳар бир нуқтасида ана шундай байрамлар кўп бўлса!\nХВАН Чжун Ан, сайёҳ (Жанубий Корея):\n— Ўзбекистон — қадриятлар қадр топган юрт экан. Мамлакатингизда катта шоду хуррамлик билан нишонланган Наврўз сайилларида қатнашиб, бунга бевосита гувоҳ бўлдим. Майдону хиёбонларда байрамона шукуҳ. Куй-қўшиқларнинг янгроқ садоси барчани рақсга чорлади. Маҳаллий ҳунармандларкўргазмасини томоша қилиб, ҳайратга тушдим. Бу маҳсулотларнинг ҳар бири чинакам санъат асарининг ўзгинаси! Дорбозлар чиқишлари, полвонлар беллашувлари, ўзига хос баҳорий таомлар... Айниқса, чавандозлар мусобақасидан бир олам таассуротолдим. Рости, саёҳатим учун Ўзбекистонни танлабянглишмаган эканман.\nМазкур рукндаги бошқа мақолалар: « Хорижлик дипломатлар Ўзбекистон халқини Наврўз байрами билан қутладилар\tЁшлар ўртасида ҳуқуқбузарликларнинг олди олинмоқда »


Давлатимиз мустақиллиги эълон қилинган йили бошланғич синфда ўқирдим. Тўғри, у пайтлари ёшлар учун ҳозиргидек кенг имконияту шарт-шароитлар йўқ эди. Мустақилликнинг илк йилларидан таълим тизимини тубдан такомиллаштиришга қаратилган алоҳида эътиборнинг, ғамхўрликнинг тафтини ҳис қилиб улғайдик. Ўз билим ва салоҳиятим билан талаба бўлганим, океан ортидаги мамлакатда малака ошириб келганим, дунё кўрганим, мустақил ҳаётда эришган жами ютуқларим — ҳамма-ҳаммаси Истиқлол ва у берган чексиз имкониятлар ҳосиласи.\n2014 йилда “Йилнинг энг яхши фан ўқитувчиси” республика кўрик-танловида олий ўринни эгалладим. Давлатимиз раҳбарининг 2012 йил 10 декабрда қабул қилинган “Чет тилларни ўрганиш тизимини янада такомиллаштириш чора-тадбирлари тўғрисида”ги қарори доирасида вилоят умумтаълим мактаблари ўқитувчилари учун инглиз тилини ўқитишда янги педтехнология ва АКТдан фойдаланиш мавзуидаги семинарларда мураббий сифатида иш олиб бормоқдаман. Булар мақтаниш учун айтилаётган гаплар эмас. Аксинча, юртимизда ҳар бир инсоннинг, қайси соҳа вакили бўлишидан қатъи назар, қизиқиш ва манфаати, қадр-қиммати устувор экани, меҳнати муносиб баҳоланаётганига бир мисолдир.\nОта-она борки, фарзандининг ўзидан ҳам кўра бахтли бўлишини истайди. Педагог сифатида шуни ишонч билан айтаманки, бугун камолга етаётган болаларимиз биздан ҳам етук ва кучли авлод бўлиб шаклланмоқда. Бу олдимизга қўйган улуғ мақсадларимизнинг рўёби, буюк келажагимиздан нишона эмасми?!\nНаманган шаҳридаги 6-ихтисослаштирилган\nумумтаълим мактаби ўқитувчиси.


Oktabr 2014 – Самарқанд – Ер юзининг сайқалидир…\nOy: Oktabr 2014\nМафкуравий қарашлар ҳақида китоб …\n29/10/2014 04/11/2014 admin\nАЛИБОЙ ЙЎЛЯХШИ ТАРБИЯ ВА МФКУРА МАСАЛАЛАРИ ҲАҚИДА ФИКРЛАР МОСКВА 1999 йил. СЎЗБОШИ Тарихдан маълумки, жамиятда кескин бурилишлар содир бўлган замонларда, одатда давлатлар ҳаётида, жумладан айрим кишилар ҳаётида ҳам кутилмаган ҳодисалар юз беради. Худди шундай, ХХ аср сўнггида ҳам тарихий улкан бир бурилиш бўлди. Масалан, Русия империясининг тугаши, жаҳонда энг реаксион режим-коммунистик тузумнинг битиши шундай жаҳоншумул бурилиш ҳодисаларидан бири деса бўларди. Бундай бурилишлар эса, маълум бир жараён натижаси кўринишида юзага келади. Бу сафар бурилиш жараёни советлар мамлакати – Русия империясида янги сиёсат, демократия, ошкоралик сиёсати билан бошланди. Бу…\nЎзбекистон таянчи ...\nИслом цивилизациясининг Овропага таъсири.\n28/10/2014 28/10/2014 admin\nИслом маданияти(цивилизацияси)нинг Овропага таъсири. Муаллиф Рене Генон. Алибой Йўляхши: Мақоланинг мазмунини ўзбек тилида баён қилишдан олдин ўқувчиларимизга Рене Генон ҳақида қисқача маълумот беришни лозим ҳисобладик. Рене Генон, француз миллатига мансуб, мусулмон файласуфи (René Jean-Marie-Joseph Guénon), 1886 йил 15- ноябрда , Франциянинг Блуа номли шаҳрида туғилди, 1951 йил 7- январида Мисрнинг Қоҳира шаҳрида вафот этди. Рене Генон метафизикадан тортиб то анъаналаргача бўлган ижтимоий ҳаёт ва фалсафа соҳасида баракали ижод қилди. У Шарқ билимларини ўрганишга киришганидан сўнгра мусулмон олими Абд-ар-Раҳмон ал- Кабир билан танишди ва уни ўзига устоз қабул қилди. Устозининг хотирасига бағишлаб…\nРуслар нега Исломни қабул қилаяптилар?\nАлибой Йўляхши: Бизнинг замонимизда Ғарб мамлакатлари тинмасдан зўр бериб Исломга қарши иғволар, фитналар уюштиришаётганларига қарамай, Исломни қабул қилиб мусулмон бўлаётганларнинг сони кундан кун кўпайиб бормоқда. Масалан, АҚШ Исломга қарши уюштирилган 2001 йили 11-сентябр иғвосидан кейин у мамлакатнинг мусулмон бўлмаган аҳолиси Исломни янада фаол қабул қила бошлади. Бундай жараён дунёнинг деярли барча бурчакларида давом қилаяпти. Русларнинг интернет порталларидан бирида Андрей Игнатьев имзоси билан “Руслар нега Исломни қабул қилаяптилар” (материалнинг оригиналдаги номи: “ПОЧЕМУ РУССКИЕ ПРИНИМАЮТ ИСЛАМ”, муаллиф: Андрей Игнатьев) номли мақола чоп қилинди. Мақоланинг интернет адреси: http://www.schwarz-front.ru/islam300509.htm Биз уни ўзбекчалаштирдик ва ўзбек…\n“Маданий” Овропаликлар ва “Ёвуз” Осиёликлар ҳақида”\n“Марҳаматли” Овропаликлар ва “Ёвуз” Осиёликлар ҳақида” Русларнинг www.np-info.ru интернет агентлиги НБ-Портал номидан http://www.nb-info.ru/antipotkin/060512.htm адресда “Марҳаматли” Овропаликлар ва “Ёвуз” Осиёликлар ҳақида” (рус тилидаги оригинали: О «ДОБРЫХ» ЕВРОПЕЙЦАХ И «КРОВОЖАДНЫХ”» АЗИАТАХ) қисқа бир хабар тарқатди. Унда келтирилган тарихий фактлар бугунги замон учун ҳам ибратли кўринди. Шу сабаб уни ўзбекчалаштириб муштариларимиз диққатига ҳавола қилишни лозим ҳисобладим. Чунки ўша ваҳшийликлар содир этилган узоқ тарихий кунлардаги Овропа бугун ҳам «маданийлик» билан ниқобланган ўз ваҳшийлик хусусияти(башараси)ни ўзгартмаган кўринади. Қизиғи шундаки, бугун дунёнинг қайси бир жойида бегуноҳ инсонларнинг қони тўкилаётган бўлса, у қонлар, яна ўша жойда «марҳаматли,…\nЖума ва эртага янги йилингиз муборак бўлсин!\n24/10/2014 16/02/2015 admin\nБугун Жума, мусулмонларнинг ҳар ҳафталик буюк барайми. Эртага эса уларнинг янги йили бошланади. Муборак муҳаррам ойининг бошланиши мусулмонларда Янги йилнинг бошидир. Бутун дунё мусулмонларини Янги йил билан табриклаймиз ва бу йилнинг уларга хайрли, баракали бўлишини Аллоҳу таолодан тилаб қоламиз. Жума байрами муносабати билан бизга келган табрикномани сиз азизлар билан шериклашишни лозим топдик. Расмдаги туркча сўзларни ўзбекчалаштирсак қуйидагича кўринишга эга бўлади: Қонсизлар … Қонсизлардан қон чиқмас, ажал келмасдан жон чиқмас, Оташ бўлмаган жойдан эса, албатта тутун чиқмас. Эртага 2014 йилнинг 25 – октябри биз мусулмонлар учун йил боши,…\nЮрий Фельштинский билан суҳбат …\nАндрей ШАРИЙ. 07.07.2014 АҚШда яшовчи тарихчи Юрий Фельштинский Александр Литвиненко билан ҳаммуаллифликда ёзган » ФСБ Россияни портлатаяпти « номли китоби чоп этилгач, Россияда Владимир Путин шакллантирган сиёсий системанинг кучли танқидчиси сифатида тан олинди. 1999 йилда одамлар яшайдиган уйларнинг портлатилиши сабаблари тергов қилингандан кейин юзага келган мавзуни Фельштинский ўзининг сиёсатшунос Владимир Прибиловский билан ҳаммуаллифликда ёзган «Корпорация: президент Путин давридаги Россия ва КГБ» номли навбатдаги асарида ривожлантирди. Свобода (Озодлик) Радиосига берган интервьюсида Юрий Фельштинский Украинада кейинги ярим йил ичида содир бўлган воқеалар Путин режими характерига қандай таъсир кўрсатди, деган саволга жавоб берди:…\nЖамият ва сиёсат., Толиб Ёқубов\n1.Агрессор Путин… 2. В.Ерофеев билан суҳбат.\n1. ТАРЖИМОНДАН: Ушбу мақолада ҳозирги пайтда ўзбек тилида ўзбек тилида кам ишлатиладиган термин (атама)лар анчагина экан. Муҳтарам ўқувчи қийналмаслиги учун мен мақола сўнгида кичкина ЛУҒАТЧА келтирдим. Путин Қримни олди. Хитой Россияни олади.16 сентябрь, 2014 йил Владимир Путин халқаро муносабатлар китобини йиртиб ва Хитойнинг розилигини олмай даҳшатли стратегик хато қилди. Энди Пекинни иттифоқдош сифатида Ғарб санкциялари оғриғини пасайтиришга ёрдам беради, деган умид барбод бўлишга маҳкум. Жаноб Путин Қрим бўйича қилган ўзининг ғалаба нутқида гўё-ки берган ёрдами учун Хитойга шошиб миннатдорчилик билдирди. Ташқи ишлар вазири Сергей Лавров ўзига хос юмшоқлик билан “Украина масаласида…\n1. Ҳитлер ва путин … 2. Йўл йўқ …\n18/10/2014 21/10/2014 admin\nТаржимон Толиб ЁҚУБОВ: Ўтган асрнинг 20-чи йилларидан кейин Россия ва унинг босиб олган ҳудудлар аҳолиси ўз-ўзидан коммунист бўлиб қолган эмас. Ундан олдин, XIX-аср ўрталарида, Германиялик файласуф Карл Маркс коммунизм ғоясини ишлаб чиқди. Ўша пайтда бу ғояни ёқлайдиганлар ҳам, унга қарши бўлганлар ҳам бор эди. Бироқ тарафдорлар орасида энг ашаддийси Россиялик файласуф Владимир Ульянов (Ленин) бўлиб чиқди. У коммунизм ғоясини нафақат ўрганди, балки уни Россия ҳаётига тадбиқ этиш учун 1917 октябрида ҳарбий қўзғолон ташкил қилди ва коммунизм ғоясига асосланган давлат қуришга киришди. Натижа маълум: Россия ва унинг мустамлакаларида ўнлаб миллион одамлар очликдан ўлди,…\nЖумангизни табриклаймиз азиз вардошларим. Шу муносабаи билан имаилимизга келган табрик расмни ҳам сизга ҳаволақиламиз. Унда ёзилган сўзларни ўзбекчалаштирсак тубандаги фикр келиб чиқади. Аёлни эри сақлар, чаккини тери сақлар, Кексаликда аъзолар, фақат танашир* поклар. (*танашир – мурда ювиладиган суфа ёки шу мақсадда махсус ясалган тахта) . Ўтган жума куни ҳам бизни табриклаган бир расм келганди, уни ҳам сиз азизлар диққатига ҳавола қилишни лозим топдик.\n1.Ҳажингиз муборак … 2.Таппи монологи …\nҲажингиз муборак … Исломнинг беш шартидан бири ҳажди, Барча мусулмон бунга муҳтож эди, Боқ Мавломиз бизга бу йўлни очди, Энди фақат адоси қолди ишнинг, Ҳажингиз муборак бўлсин қардошим! Болалигимизда ёдлаб олгандик, Исломнинг беш шарти бордир дегандик, У кунлардан бошлаб ҳажни кутгандик, Мана сенга туғди севинч қуёшинг, Ҳажингиз муборак бўлсин қардошим! Қувонч кўзёшлари тўксанг бўлади, У муборак жойда чўксанг бўлади, Эгилиб тупроғин ўпсанг бўлади, Чунки йиллардан буён соғинмишдинг, Ҳажингиз муборак бўлсин қардошим! Зиёрат мақоми Масжиди Набавий, Шарафли Хонаи Саодатлари, Равдои Мутаҳҳора жаннат боғчаси, Йиғлаб, жўшиб қўйгин саждага бошинг, Ҳажингиз муборак бўлсин…\nАдабиёт ва санъат., Дин ва олам.


Ўзбекистонга ЕТТБ делегацияси келди, аммо, Шавкат Мирзиё демократик ислоҳотлар ўтказмаса, бу банк бизга жиддий ёрдам бермайди - «HARAKAT» XABAR AGENTLIGI :: Independent News Agency Harakat. Узбекистан, новости Узбекистана, политика Узбекистана, оппозиция Узбекистана\n20:14 - Ўзбекистонга ЕТТБ делегацияси келди, аммо, Шавкат Мирзиё демократик ислоҳотлар ўтказмаса, бу банк бизга жиддий ёрдам бермайди\nБугун Европа Тикланиш ва Тараққиёт Банкининг Марказий Осиё ва Россия бўйича бошқарувчи директори Наталья Ханженкова бошчилигидаги делегация Олий Мажлис Сенати, ташқи ишлар, молия, иқтисодиёт, ахборот технологиялари ва коммуникациялар вазирликлари ҳамда Ўзбекистон Савдо-саноат Палатасида учрашув ва музокаралар ўтказди. Музокараларнинг бош мавзуи албатта молия муассасасининг Ўзбекистонга қайтишидир, дейди мухбиримиз.\nЭслатиб ўтамиз, илгарироқ бу банкнинг президенти Сума Чакрабарти Ўзбекистон президентига мактуб йўллаб, ўзаро ҳамкорликнинг мустаҳкамланишига умид билдирганди.\nЯна эслатиб ўтиш керакки, Европа Тикланиш ва Тараққиёт Банки ўзи ҳамкорлик қилаётган давлатлардан демократия талаб қиладиган жаҳоннинг ягона банкидир. Шавкат Мирзиё Ўзбекистонни демократиялаштириш йўлида иш бошламаса, бу банк билан тўла қонли ҳамкорлик қилиш, тўғрироғи, ундан жиддий ўлчовда ёрдам олиш тўғрисида гап ҳам бўлиши мумкин эмас.


ҚАНИЙДИ... » Жиззах ҳақиқати газетаси расмий сайти\nЖиззах ҳақиқати газетаси » Маданият » ҚАНИЙДИ...\nЙўлнинг ёқасида бир аёл иссиқни иссиқ, совуқни совуқ демай, турли нарсалар сотиб ўтиради. Ёноғида холи борлиги сабаб, айрим таниш- билишлар Кумушой деб ном қўйиб олишган. Бу опадан орасира сув, қурут каби нарсалар сотиб олардиму аммо ҳеч суҳбатида бўлмагандим. Бир куни олдида узоқроқ қолиб кетдим... Унинг сўзларида ҳаётнинг аччиқ ҳақиқати ва ширин орзулар рўёби бор эди... "Кичик ўғлим менга ёрдамлашгани келиб ҳам қўлидан китобини туширмасди. Бир куни аччиқ устида "Бу китобинг сенга нима ҳам қилиб берарди, қорнингни тўйғазармиди?", дея қўлидаги китобини отиб юбордим", — деди аёл. "Болам шўрлик шошиб китобини олиб чангини қоқа кетди. Ҳеч шу воқеа кўз олдимдан кетмайди.. Чет элга ўқишга кетишимга шунча харажат кетар экан, деганида ҳам э, қўйсанг-чи, бўлмағур гапни, деб койиб бергандим.Шу болам ўз билими билан Беларусга ўқишга кирди. Ҳамма қийинчиликларим бир зумда ариди, кетди...".\nМен унинг ёнидан кетарканман ўйлардим, қанийди, ҳамма болалар шундай тиришқоқ бўлса... Янги йилда юртимизда машаққатлардан қўрқ-майдиган, китоб ўқишни яхши кўрадиган ва мақсадлари сари дадил бо-радиган мардлар кўпаяверса...\nБу аёл тўрт боласига ҳам ота, ҳам она. Эркаклардек меҳнат қилади, кам ухлайди, кўп ишлайди. Ҳаромга яқинлашмайди, келгусини болаларининг келажагида деб билади. Унинг касби кўп: гоҳ фаррош, гоҳ ҳамшира, баъзида устачилик, баъзан қоровуллик қилади... Камига ногирон укасига қарайди. Машаққатлардан қўрқмайдиган, олдига катта мақсадлар қўйган ва олдинда кетаётган бундай аёлларга янги йилда роҳат-фароғат кўп бўлса...\nБу одам ўзининг тўртболасига қўшиб, синглисининг уч боласиниҳам фарзандлари қатори катта қилди. Камситмади, ўкситмади. Яхши едирди, ичирди, таълим-тарбия берди. Уйли-жойли қилмоқчи. Шу каби яхшилар кўпаяверса, яхшилигининг мевасини икки ҳисса ортиғи билан татиб кўришса.


Ҳилола Умарова: «Ўқувчиларимиз мактаб давриданоқ фрилансер...\n16.06.2020 17:30 0 4382\nБугунги кунда замонавий ахборот-коммуникация технологиялари кундан кунга жадал ривожланиб, рақамли иқтисодиёт, яъни электронлаштирилган хизматларга талаб ошиб бормоқда. Ривожланган давлатларда бу тармоқнинг амалда барча жабҳаларни қамраб олгани мамлакатларнинг сиёсий-ижтимоий, иқтисодий соҳалари гуркираб ўсаётганида кўзга ташланмоқда.\nЖорий йилнинг 8 июнь куни Ўзбекистон Республикаси президенти Шавкат Мирзиёев ҳузурида ахборот технологиялари ва рақамли иқтисодиётни ривожлантириш борасидаги ислоҳотлар ижроси бўйича тақдимот ўтказилди.\nУнда соҳадаги мақсадларга замонавий дастурчилар тайёрлашни жадаллаштириш орқали эришиш мумкинлиги қайд этилди.\nШу ўринда таъкидлаш жоизки, иқтисодиёт кўрсаткичларининг ижобий ўсиши ахборот-коммуникация технологиялари соҳасига янгидан-янги инвестициялар киритилишига олиб келади. Энг муҳим инвестиция эса ёшлик давридан мустаҳкам билим ва малакали кўникмага эга кадрлар тайёрлашга катта эътибор қаратишдир…\nЎзбекистон Республикаси президентининг 2017 йил 14 сентябрдаги қарорига мувофиқ ташкил этилган ва 2019 йил янги инновацион бинога кўчиб ўтган Муҳаммад ал-Хоразмий номидаги ахборот-коммуникация йўналишига оид фанларни чуқурлаштириб ўқитишга ихтисослаштирилган мактаб ўз зиммасига юкланган масъулиятни англаган ҳолда фаолият олиб бормоқда.\n«Xabar.uz» сайти ходимларининг навбатдаги ташрифи ушбу маскан бўлди. Демак, бугунги суҳбатдошимиз ёш эканига қарамай, теран фикрловчи, кенг дунёқарашга эга, катта педагоглар жамоасини бирлаштириб, бошқарувчиликни яхши уддалаётган раҳбар – мактаб директори Ҳилола Умарова.\nСуҳбат билан видео орқали танишишингиз мумкин.\nфрилансер Муҳаммад ал-Хоразмий номидаги мактаб Ҳилола Умарова\nТаҳлил 25/10, 16:47


Агентлик сайтига жойлаштирилган ҳар қандай материаллар муаллифлик ҳуқуқининг объектлари ҳисобланади. Сайтга жойлаштирилган материаллардан фойдаланишга фақат манбаси кўрсатилган ҳолда, интернет ресурсларда фойдаланилганда эса, гиперҳавола бўлган ҳолда йўл қўйилади.\nМатериаллардан фойдаланиш деганда маълуотларни олиб бериш, тарқатиш, очиқ кўрсатиш, эфирга узатиш, кабель орқали хабар қилиш, қайта ишлаш, омма эътиборига тақдим этиш ва бошқа фойдаланиш турлари тушунилади.\nЦитата сифатида кўрсатилганда ахборот материалларига ҳар қандай ўзгартириш ва/ёки қўшимчалар киритиш, шунингдек, ахборотни бузиб кўрсатиш таъқиқланади.\nАгентликнинг фото/видео/аудио материалларидан тижорат асосида агентлик ва фойдаланувчи орасидаги шартномага мувофиқ фойдаланилади.\nАгентликнинг тўловли материалларидан фойдаланишни сотиб олиш мутлақ ва/ёки мулк ҳуқуқларини беришни англатмайди ва билдирмайди. Материаллардан фойдаланишга доир ҳар қандай рухсат уларга мутлақ ва/ёки мулк ҳуқуқларини беришни англатмайди ва билдирмайди.


O'zbekiston geologlar milliy qo'mitasi\n100060 O'zbekiston, Toshkent sh.\nT. Shevchenko k., 11-uy\nIsh vaqti: Dushanba-Juma 9.00 - 18.00\n«XXI асрнинг ГЕОАВЛОДИ» (2015 йил 7 декабр – 3 кун)\nДекабрь 14 2015, 15:27\nСлётнинг учинчи куни иштирокчиар томонидан тайёрланган маърузаларни тинглашга бағишланди. Шунингдек, хозирги кун ёшлари нималар билан қизиқишларини , уларнинг республикамиз геологияси келажагини қандай тассавур этишлари тўғрисидаги фикр-мулоҳазаларини тинглашда давом этдик.\n«XXI асрнинг ГЕОАВЛОДИ» (2015 йил 6 декабр – 2 кун)\nДекабрь 11 2015, 15:08\nСлётнинг иккинчи кунида об-ҳаво барчани хурсанд қилди! Баҳордагидек чарақлаган қуёшнинг нурлари ойналарга тушиб турибди, биз эса тадбиримизнинг асосий расмий қисмини бошлаймиз. Куннинг биринчи ярми иштирокчилар томонидан тайёрланган маърузаларни тинглашга бағишланган эди. Тақдим этилган мавзуларни ҳилма хиллиги ва олдига қўйилган вазифаларни аниқ тушуниш, замонавий геологик тадқиқотларда ёшларни фаол қатнашиши – буларнинг барчаси бизнинг эътиборимизга тақдим этилди. […]\n«XXI асрнинг ГЕОАВЛОДИ» (2015 йил 5 декабр – 1 кун)\nДекабрь 11 2015, 14:54\nЎзбекистон геология тармоғи ёш мутахассисларининг «XXI асрнинг ГЕОАВЛОДИ» Слёти 5 декабрдан 7 декабргача бўлиб ўтди. 2015 йил 5 декабрда куннинг иккинчи ярмида меҳмондўст “Чатқол” сихатгоҳи (Тошкент вилояти Ғазалкент ш.) Слёт иштирокчилари учун яна бир маротаба ўз эшикларини очди. Иштирокчилар бутун республикадан келган 100 дан ортиқ ёш геологлардан иборат эди. Слётнинг биринчи куни танишув, ҳамжихатликни ўрнатиш […]\n1 сентябрь – Ўзбекистон Республикасининг Мустақиллиги куни\n1991 йил август ойинингг сўнгги куни мамлакатимиз ва халқимиз ҳаётидаги туб бурилиш нуқталари бўлган. Биринчи Президентимиз томонидан мамлакат мустақилигини эълон қилинганлиги фақат ХХ асрнинг эмас, умуман, халқимиз тарихининг энг буюк саҳифаси эканлиги аниқ. Мустақилликнинг моҳиятини англаш, қадрига етиш учун камида шўро замонидаги тарих, жамият, давлат қанақа эканини ва унда ўзбек халқининг аҳволи қандай бўлганини теран […]\nСентябрь 1 2020, 14:15\n© 2014 O'zbekiston geologlar milliy qo'mitasi\nMa'lumotlardan foydalanilganda manbaa ko'rsatilishi shart


Kutubxona - Aziz Norqulov. Aybsiz xotinning «aybi» (hajviya) / Kiril\nSiz shu sahifadasiz: Aziz Norqulov. Aybsiz xotinning «aybi» (hajviya) / Kiril\nМуаллифАзиз Норқулов Асар номиАйбсиз хотиннинг «айби» (ҳажвия)\nТуркумларКутубхона  Xалқлар - Ўзбек/мустақиллик адабиёти Бўлимлар - Миллий адабиёт  Муаллифлар - Азиз Норқулов  Услуб - Наср Шакл - Ҳажвиялар Ёзув - Кирил\nТилЎзб Ҳажм3KBБезатишUzgen (admin@kutubxona.com) Қўшилган2013/06/24 Манбаhttp://www.ziyouz.com/index...\nАйбсиз хотиннинг «айби» (ҳажвия)\nLotin yozuvda Азиз Норқулов\nҚишлоқ одамларининг самимийлиги, соддалигидан кўнглинг яйрайди. Турли-туман ҳангомаларни ўзларидан эшицангиз, «ичагингиз узилиши» тайин. Тилдан-тилга кўчиб юрадиган бу латифнамо гаплардан сизларни ҳам баҳраманд қилгим келди.\nУкаси билан қаттиқ жанжаллашиб қолган Рашид буванинг аччиғи чиқди.\n— Ҳа, сеними, мелисага бериб роса югуртирмасам, юрган эканман.\nКийимларини алмаштириб йўлга тушган Рашид бува катта қирга етганида, росмана ўйланиб қолди. Қоронғи тушгунича ўша ерда ўтирди. Сўнгра уйига қайтиб келиб аламини кампиридан олди:\n— Сен ўзи қанақа хотинсан? Укам қамалиб кеца майлими, нега мени қайтармадинг?\nЯқинда оила қурган Мирсаид тўй-маъракага қатнашиб, маҳалла ҳаётига аралаша бошлади.\nШундай кунларнинг бирида таъзияга айтиб кетишди. Онасидан марҳумнинг ҳовлисига борганда қандай амаллар қилиши, нималар дейишини сўраб олди.\n— Ҳовлига кираверишингда одамлар қатор бўлиб туришади. Биринчи қатордагилар — марҳумнинг яқин кишилари. Елкаларига қоқиб, «бандалик-да» деб қўясан.\nМирсаид бора-боргунича «бандалик-да» деган сўзни такрорлаб борди. Етай деганида ўртоқларидан бири гапга тутиб хаёлини бўлди. Ёдлаб олган сўзи хотирасидан кўтарилди.\nБиргаликда йиғламсираб ичкарига киришди. Мирсаид кўз ёшларини артаркан, биринчи қаторда турган белбоғли йигитнинг елкасига қоқди:\nСинф раҳбари Мансур муаллим салом бериш одоби тўғрисида кўп гапирарди.\n— Одоб билан, қўлларингни кўксиларингга қўйиб салом беринглар, нотаниш одам бўлса ҳам, албатта, саломлашинглар, — дер эди.\nБу гаплар такрорланаверганидан ўқувчилари Мансур муаллимни кўрганларида кўпинча шошиб қоладиган бўлишган.\nБир куни Турдимурод исмли ўқувчи қоронғида тоғасиникидан қайтарди. Олдидан чиқиб қолган ўқитувчисини кўриб довдираб қолди. Қўлларини кўксига қўйганча салом беришга оғиз жуфтладию кутилмаганда «Оллоҳу акбар», деб юборди.\n"http://www.kutubxona.com/wiki/index.php?title=Aziz_Norqulov._Aybsiz_xotinning_«aybi»_(hajviya)_/_Kiril&oldid=10878" dan olindi\nTurkumlarAsarlarOʻzbek mustaqillik adabiyotiMilliy adabiyotAziz NorqulovNasrHajviyalar\tAdabiy Shakllar


21:44 / 22.02.2019\nКлубларимизнинг халқаро майдондаги иштироки билан ўзбек футболида янги мавсум бошланди. Янги мавсумдаги режалар ва футболимизда кўп муҳокама қилинаётган мавзулар борасидаги саволларимизга жавоб олиш учун Профессионал Футбол Лигаси директори Омон Ғофуров ҳамда, ПФЛ директори маслаҳатчиси Диёр Имомхўжаевни студиямизга таклиф қилдик. Суҳбат давомида ПФЛ расмийлари барча саволларимизга атрофлича жавоб беришди.\n«Бир қадам орқага, икки қадам олдинга»\nАввало меҳмонларимиздан нима учун Суперлига ўйинлари бир ҳафта кечикиб бошланиши ҳақида сўрадик. Бунга эса ПФЛ расмийлари жамоаларнинг мавсумга расман тайёр бўлмаганини сабаб қилиб кўрсатишди: «Биз чемпионат ўйинларини 1 мартда бошлашга тайёр эдик. Лекин жамоалар ўзларини ҳозиргидек тутишда давом этишса, чемпионат стартини апрелгача суришга ҳам тайёрмиз. Майли, бизни танқид қилишсин, ПФЛ тошбақа дейишсин, лекин биз ўзимизни алдамоқчи эмасмиз.\nПФЛда мавсумни вақтида бошлаш учун ҳеч қандай муаммо йўқ. Биз регламентни тайёрлаб қўйганмиз. Суғурта, ҳомийлик борасида ҳам ишларимиз жойида. Ҳатто ТВ трансляциясига керак бўладиган галереялар тайёрлаш учун студиялар қилиб қўйганмиз. Лекин ҳали жамоаларнинг баъзиларида форма тайёр эмас, баъзиларида формаларининг рақамлари йўқ. Улар 1 мартгача форма масаласини ҳал қилишларига ишонамиз, лекин бошқа масалалар ҳам очиқ қолган.\nБир қатор жамоалар мавсумга чет элда тайёрланишмоқда. Футболчилар билан бирга клуб бош директорлари, спорт директорлари ҳам кетишган. Ваҳолангки уларнинг бу ерда қиладиган ишлари кўп. Стадион масаласи, академия масаласи бор. Клублар бундан олдин 20 йиллаб текширувсиз мавсумни бошлайверишган. Улар 2019 йилда ҳам шундай бўлади деб ўйлашганди, лекин бундай бўлмайди. Биз олдинги йиллардаги хатоларни такрорлашни хоҳламаймиз. Чемпионатни керак бўлса май ойида бошлаймиз. Муҳими, ҳозир бир қадам орқага ташласак ҳам, кейин икки қадам олдинга силжиш. Клубларимиз тартибли ишлаш кераклигини тушуниб етиши керак».\n«Кўтарма пуллар учун 200, 300 миллион топишади, лекин...»\nКейинги саволимиз ПФЛ ўтган мавсумда клубларга ваъда қилган мукофот пуллари ҳақида бўлди. Клублар ўтган мавсум учун белгиланган мукофот пулларини қачон олишларига жавоб сўрадик: «Биз мукофот пулларини ваъда қилдикми, демак берамиз. Лекин ўз навбатида клубларнинг ҳам ПФЛ олдида, ёки футболчи, мураббийлар олдида қарздорлиги борлигини унутмаслик керак. Клублар аввал қарздорликларидан қутилишсин, кейин мукофотларни берамиз. Шунда улар мукофот пулларини клуб ривожи учун ишлатишлари мумкин бўлади. Балки мукофот олиши керак бўлган клублар бадал пулларидан озод қилиниши мумкин. Хуллас, пуллар берилмай қолмайди.\nШу ўринда бир нарсани таъкидлаш керак. Регламент бўйича клублар бадал пулларини 1 мартгача тўлаб бўлишлари керак. Лекин бизда бу жараён декабргача ҳам чўзилиб кетади. Клублар футболчиларга бериш учун 200 миллион, 300 миллионлаб пул топишади, лекин энг асосий тўлов бўлган бадал пулини чўзиб юришади. Регламентга кўра, бадал пулини ўз вақтида тўламаган клуб ўша вақтнинг ўзида чемпионатдан четлатилиши керак, лекин ПФЛ доим клубларга ён босиб келган.\nБизнинг мақсадимиз йилдан йилга клубларнинг харажатларини камайтириш. Бир неча йилдан сўнг умуман бадал пулларисиз чемпионат ўтказишни мақсад қилганмиз. Бу йилдан ҳакамлар, комиссарлар, ўйин расмийлари учун қилинадиган харажатларни ПФЛ ўз зиммасига олди. Ваҳолангки, клублар бу учун 200, 300 миллионлаб харажат қилишарди. Биз мана шу харажатларни ўзимиз қиладиган бўлдик. Биз мукофот пулларини мавсум охирида бермадикки, у ҳолатда клублар пулларини камомадлари учун ишлатишарди. Мавсум аввалида берсак, жамоалар бу пулларини клуб ривожи учун ишлатади».\n«Бунёдкор» стадиони ҳеч кимга тегишли бўлмаган\nБугун мухлислар Тошкентнинг «Бунёдкор» клуби тақдири билан қизиқишмоқда. Бу жамоа қуйи лигага тушириб юборилиши мумкинлиги ҳақида миш-мишлар кўпайган. Бу борада қуйидагича жавоблар олдик: «Мен бу гапингизга қўшилмаган бўлардим, чунки ПФЛ ва ЎФА чемпионатда ўйнаётган барча жамоаларни ҳимоя қилади. Агар биз «Бунёдкор»ни ҳимоя қилмаганимизда, ФИФА бу жамоадан 6 очко олиб ташлаш тўғрисида кўрсатма берганидан сўнг бу қарор ижросини икки ой кечга сурмаган бўлардик. Биз «Бунёдкор» ўз муаммосини ҳал қилади деб кутдик (яъни Симоненко муаммоси) ва натижа бўлмагач 6 очко олиб ташлашга мажбур бўлдик. Яқинда йиғилиш ўтказилди ва унда «Бунёдкор»ни ҳар қандай ҳолатда қўллаб-қувватлашга келишиб олдик.\n«Бунёдкор» стадиони ҳақида гапирадиган бўлсак, бу стадион ҳеч кимга тегишли эмас. Ҳа, ҳеч кимга тегишли эмас. У 2012 йилда қурилган ва ҳеч қандай ҳужжатсиз фаолият юритган. Юқорида айтилган йиғилишда «Бунёдкор» академиясини қўллаб-қувватлашга ҳам алоҳида эътибор берилди. Биз ёш футболчиларни тарбиялаб берадиган ҳар қандай академиядан манфаатдормиз.\nХабарингиз бўлса керак, ЎФА қошидаги марказий футбол академияси «Бунёдкор» академияси асосида бўлиши керак эди. Лекин биз маслаҳатлашиб «Бунёдкор» академиясига тегмасликка қарор қилдик. Дарвоқе, «Бунёдкор» стадиони ҳақида яна икки оғиз. Ҳозир Туркия корхонаси стадионнинг чимини янгиламоқда. Мақсадимиз стадионнинг майдонини идеал кўринишга келтириш. 2012 йил стадион қурилганда чимни эккан одамлар унга икки уч ой умуман тушмасликни айтишган. Лекин стадион очилганда унга кимлар тушганини, нималар бўлганини биласиз. Шу сабаб футболчилар ҳам бу стадионда қийналиб ўйнаган».\n«Ким пул берса, мусиқани ўша чалдиради\nБугун «Сурхон» жамоасининг Суперлигага чиқиши ҳақида ҳам кўп гапирилмоқда. Футбол расмийларининг айтишича, бу ҳолатга ҳозирча аниқлик киритилмаган: «Биз ПФЛ вакили сифатида бу саволга жавоб беришимиз нотўғри. Чунки биз мусобақаларни ўтказадиган ташкилотмиз. Биз регламентни ишлаб чиқдик ва керак бўлса 10та жамоа билан ҳам чемпионатни бошлайверамиз. ЎФА қошида футбол клубларини лицензиядан ўтказиш қўмитаси бор. Биз лицензиялаш учун ўз талабларимизни таклиф қиламиз. Юқорида номи келтирилган қўмита эса чемпионатда қайси жамоа ўйнашини аниқлайди. Биз айтишимиз мумкин бўлган нарса шу. Ҳозирча бизга мана бу клуб бу лигада, бу клуб бу лигада ўйнаши керак деган ҳужжат келгани йўқ.\nБир ҳақиқатни тан олишимиз керак. Бугун деярли барча клубларимизга давлат корхоналари пул ажратмоқда. Пулни давлат ажратмоқдами, мусиқани ҳам давлат чалдираверади. Бу – оддий ҳақиқат. Давлат хоҳласа бирор клубни бу ерга, бошқасини мана бу ерга қўйиб қўйиши мумкин. Клублар хусусийлашсагина спорт принциплари ҳақида гапириш мумкин».\n«Битта ўйинда 3 000, 4 000 доллар ишлашади »\nҚуйи лигаларсиз юқори дивизионни ривожлантириб бўлмайди. Бироқ бизда қуйи лигаларнинг даражаси жуда паст. Бунинг сабабларидан бири сифатида келишилган ўйинлар келтирилади: «Биз Суперлигада жамоалар сонини 12та қилишимизнинг асосий сабаби Про-Лигада рақобатни кучайтириш эди. Ўтган мавсум Про-Лигада рақобат кучайганини тан оласизми? Суперлигага чиқиш учун «Сурхон», «Машъал», «Динамо» каби жамоалар кураш олиб боришди. Олдинлари эса Биринчи Лигада асосан битта жамоа ғолиблик учун курашарди. Оддий қилиб айтганда, Олий Лигага чиқиш учун йўлланмалар сони курашаётган жамоалар сонидан кўп эди.\nЯна бир жиҳатни таъкидлаш керак, Про-Лига жамоаларининг асосий мақсади футбол ўйнаш бўлганида, жуда ажойиб бўларди. Лекин уларнинг асосий мақсади тотализатор ўйнаш. Бир ўйинда жамоалар ўйинни олиш ёки ўйинни бериш эвазига 3 000-4 000 долларгача ишлашади. Хабарингиз бўлса керак, яқинда ПФЛ ходими пора билан қўлга тушди. У Про-Лига Б лицензиясини олиш учун 2 500 доллар пул олаётган бўлган. Ўша жамоа бу пулни тотализатор орқали битта ўйиндаёқ чиқариб олади. Аввал бундай пора беришлар оддий ҳол бўлган. Агар Про-Лига Б лицензияси учун ставка 2 500 доллар бўлса, Олий Лига лицензияси қанчалик қиммат турганини тасаввур қилаверинг».\nСуперлигада июль ойининг энг яхши футболчиси аниқланди\n23:15 / 05.08.2018\nПФЛ қарзини узмаган яна бир клубни жазолади\n22:35 / 23.07.2018


Наманганда водий дербиси. "Қўқон-1912" 3 йилдан бери "Навбаҳор" майдонида ютқазмаяпти\n16 март, 09:34\nCoca Cola Суперлигаси 3-туридан ўрин олган “Навбаҳор” – “Қўқон-1912” учрашуви 17 март куни Наманган шаҳридаги “Марказий” стадионида бўлиб ўтади. “Водий дербиси” олдидан ушбу жамоаларнинг ўзаро ўйинлардаги статистик маълумотлари билан таништириб ўтамиз.\n“Қўқон-1912” ҳамда “Навбаҳор” клублари шу кунгача 32 бор куч синашишган. 8 та учрашувда “Қўқон-1912”нинг қўли баланд келган. “Навбаҳор” 17 та ўйинда ғалаба қозонган. 7 та ўйинда дуранг натижа қайд этилган. Тўплар нисбатида устунлик “лочинлар” томонида: 60-36. “Навбаҳор” ўзаро ўйинларда 58 очкога эга бўлган, “Қўқон-1912” эса 31 очкони қўлга киритган.\nСўнгги бор бу жамоалар 2021 йилнинг 27 ноябрь санасида, Суперлиганинг 26-тури доирасида учрашишган. Намангандан бўлиб ўтган ўша ўйинда ”шунқорлар” 2:3 ҳисобида ғалаба қозонишган эди.\nУшбу жамоаларнинг сўнгги 7 та учрашувда қайд этилган натижалари билан танишинг:\n27.11.2021 Навбаҳор – Қўқон-1912 – 2:3\nБу йил ку'кон навбахорга сафарда хам уйида хам ютказади .олимпик устидан к,озонилган охирги галаба бу'либ к,олади


Янгийўлда тунда қурол кўтариб юрган шахслар 15 суткага қамалди\n15:33 / 20.04.2020\nЯнгийўл шаҳрида тунги вақтда спорт пневматик милтиқлари билан юрган уч нафар ҳуқуқбузарга суд қарори билан 15 сутка маъмурий қамоқ жазоси тайинланди. Милтиқлари эса йўқ қилинади.\nИжтимоий тармоқларда номаълум шахслар жорий йилнинг 15 апрель куни тунда қўлида қурол билан дайди итлар отиб юргани ҳақидаги видеолавҳа тарқалганди.\nТошкент вилояти ИИББ ЖҚБ ва Янгийўл шаҳар ИИБ ЖҚБ ходимлари томонидан олиб борилган тезкор суриштирув ишлари давомида бу иш Янгийўл шаҳри Наврўз даҳасида яшовчи 44, 39 ва 38 ёшлардаги уч эркак томонидан содир этилгани аниқланганди.\nЯнгийўлда тунда қурол кўтариб юрган шахслар аниқланди 👉 https://kun.uz/41318282\nPosted by Kun.uz on Wednesday, April 15, 2020\nОлий суд матбуот хизмати хабар беришича, мазкур ҳуқуқбузарлик иши Янгийўл шаҳар маъмурий судида кўриб чиқилган. Суднинг 18 апрелдаги қарори билан ҳар уч фуқаро МЖтКнинг 183-моддаси (майда безорилик) ва 54-моддаси (эпидемияларга қарши курашиш қоидаларини бузиш) 2-қисмида назарда тутилган ҳуқуқбузарлик ҳаракатларини содир қилганликда айбли деб топилиб, уларга 15 суткадан қамоқ жазоси тайинланган.\nШунингдек, ҳуқуқбузарлардан махсус қабулхонада сақлаш билан боғлик харажатлар учун суткасига базавий ҳисоблаш миқдорининг 15 фоизини (33 450 сўм) ундириш белгиланган.\nАшёвий далил сифатида олинган икки дона «HATSAN STRIKER» номли спорт пневматик милтиқлари йўқ қилиниши белгиланган.\nОлий суд матбуот хизматининг қўшимча қилишича, шу йилнинг 1-20 апрель кунларида мамлакат маъмурий судлари томонидан жами 918 нафар шахсга нисбатан Маъмурий жавобгарлик тўғрисидаги кодексининг 54-моддаси, 183-моддаси, 194-моддаси (ички ишлар органлари ходимининг қонуний талабларини бажармаслик) ва 195-моддаси (ички ишлар органлари ходимларининг ўз хизмат бурчларини бажаришларига қаршилик кўрсатиш) билан маъмурий ҳуқуқбузарлик ҳақидаги 641та иш кўрилган бўлиб, шундан 421 нафар шахсга нисбатан жами 246 432 000 сўм миқдорида жарима жазоси тайинланган. 486 нафар шахсга нисбатан эса турли муддатлардаги маъмурий қамоқ жазолари қўлланган.\n22:50 / 28.05.2018\nТадбиркор аёл додини кимга айтсин?


Осиё кубоги тобора яқинлашмоқда - Zamin.uz\nБугун, 9 декабрь. Роппа-роса бир ойдан кейин – 9 январь куни Ўзбекистон миллий терма жамоаси БААнинг Шаржа шаҳрида Уммон термаси билан илк турда тўқнаш келади. Аслида эса Осиё Кубоги 5 январда бошланишини билсангиз керак. Ўша куни мезбон – БАА терма жамоаси Баҳрайн билан ўйнайди ва шу тариқа Осиё Кубогига расман старт берилади. Мусобақада олтита гуруҳ бўлиб, терма жамоамиз энг охирги - “F” гуруҳидан ўрин олган. Шу сабабли 1-турнинг сўнгги учрашувлари 9 январь кунига белгиланган.\nМиллий чемпионатимиз баҳслари ҳам тугаган ва энди барчанинг диққат эътибори терма жамоамизга қаратилиши шубҳасиз. 6 декабрь куни бош мураббий Эктор Купер билан матбуот анжумани ташкил этилди. Чунки Австралиядаги йиғиндан кейин журналистларнинг мураббийга саволлари йиғилиб қолганди. Айниқса, иккита нурсиз ўйиндан кейин хавотирлар янада ортди. Ўзбекистон Осиё Кубогида ҳаттоки гуруҳдан чиқа оладими, деган саволлар кўпая бошлади. Купернинг ҳимоявий ўйин услуби янада танқидлар гирдобида қолди. Купер эса ҳаммасини билиб, эшитиб турганди ва шу боис унинг ўзи ҳам ушбу матбуот анжумани ташкил этилиб, бир қатор кўндаланг турган масалаларга ўз фикрлари билан барҳам беришни лозим топди. Купернинг матбуот анжуманида айтган бир гапи эътиборимни тортди. Яъни, у журналистлар пессимистик руҳиятидаги саволларни беришяпти, мен эса оптимистик руҳдаги инсонман дея фикр билдирди. Доим жиддий қиёфадаги мураббий терма жамоамиздаги иши орқали футболчиларга ўзидаги оптимистик руҳиятни сингдиришга ҳаракат қилаётганини сезиш қийин эмас. Шу сабабли у ҳаммани шундай руҳиятда бўлишга ундамоқда. Чунки ҳозирги пайтда футболчиларни қўллаб-қувватлаш муҳим эканлигини мураббий жуда яхши тушуниб турибди.\nҚолаверса, у фаолияти мобайнида ўзи ишлаган жамоаларда доим натижа кўрсатиш унинг учун устивор вазифага айланган ва аксарияти бунинг уддасидан чиққан. У Ўзбекистонга нима мақсадда келганини яхши билади. Ҳозирги ўқув-машғулот йиғинларидаги ҳимоявий услуби мухлисларга ва журналистларга у қадар ёқмаётганини ҳам билиб турибди. Лекин Эктор Купер терма жамоани муваффақият сари етаклашда қандай услубни қўллашни ўзи билади ва шу маънода айтганда, Купернинг ишига аралашиш керак эмас. Бунинг устига у чуқур ҳимоя тактикасининг тарафдори ҳам эмас. Шунчаки, ҳозирги замон футболида натижа устивор вазифалигини у жуда яхши билади. Шунинг учун ҳам ҳадеб пессимистик руҳиятида қолиб кетишимизни у истамаяпти. Ўзи айтиб ўтганидек, футболчиларнинг имкониятларини анча-мунча ўрганиб олди ва БАА сафаридан олдинги сўнгги йиғинда таркибда яна айрим янги номлар ҳам пайдо бўлди. Аслида Фозил Мусаев биз учун янги ўйинчи эмас. Бироқ Эктор Купер учун аксинча. Жароҳатидан қутилган ўйинчининг оптимал формасига кириши учун вақт керак. У қанчалик Осиё Кубогига қадар тикланишини вақт кўрсатади. Шунингдек, яна бир ярим ҳимоячи Дилшод Раҳматуллаев ҳам охирги пайтлардаги ўзининг ишончли ўйинлари орқали аргентиналик мутахассиснинг эътиборини қозонди ва уни терма жамоага чақирди. Шу билан бирга ниҳоят Сардор Рашидовнинг ҳам яна қайтгани мухлислар учун хушхабар бўлди десак муболаға қилмаймиз. Аслида эса таркибга кимларнинг чақирилгани ва чақирилмагинини ортиқча муҳокама қилмоқчи эмасмиз. Биз ҳар қандай ҳолатда ҳам мураббийнинг қарорларига ҳурмат билан ёндашамиз.\nЯнгиликлар » Спорт » Осиё кубоги тобора яқинлашмоқда


15:49Спортчилар ижтимоий тармоқларда 0 15:43Фаррух Сайфиев: "Ал Ҳилол" билан ўйинга ҳам ғалаба учун борамиз 2 15:39"Локомотив" - 18 ёшда! 7 15:37Игорь Сергеев "Пахтакор" рекордчиларига етиб олди 3 15:31ОЧЛ. "Сеул" - "Мельбурн Виктори" (онлайн ҳисоб) 2 15:15ЕЧЛ қайтмоқда! Бугун Мадридда "Атлетико" — "Ливерпуль" тўқнашуви бўлиб ўтади 10 14:53Ўзбекистон МТЖ БААга етиб борди 22 14:47ЕЧЛ. Плей-офф ўйинлари учун тўплар тақдим этилди 1 14:40ЕЧЛ. "Ливерпуль" ва "Атлетико" "Ванда Метрополитано"да машғулот ўтказмади, икки жамоа базада шуғулланди 4 14:28Ўйиндан ташқари холатда қолганлар ёхуд жамоасиз юрган футболчилар ҳақида 14 14:24Ўрган "Ман Сити". "Ювентус"нинг трансфер бозоридаги "айёрликлари" 4 14:23Чемпионлар лигаси. Бугунги баҳслар учун тахминий таркиблар 5 14:20"Тоттенхэм" "Манчестер Юнайтед" ўйинчисига қизиқмоқда 0 13:56Симеоне: "Бу "Ливерпуль" тарихга киради, биз буюк жамоа ҳақида гапирмоқдамиз" 14 13:28"Барселона" шу ҳафтада даниялик ўйинчининг трансферини эълон қилмоқчи 10\n"Локомотив" - 18 ёшда! 7\n"Локомотив" исроиллик футболчи билан шартнома имзолаши мумкин 8


Молиявий ҳамкорлик ва истиқбол\nТошкентда Ўзбекистон Республикаси Ташқи иқтисодий фаолият миллий банки томонидан Хитой Давлат тараққиёт банки билан биргаликда иқтисодиёт тармоқларини ривожлантиришда молиявий ҳамкорликни янада мустаҳкамлаш масалаларига бағишланган семинар ташкил этилди.\nМаълумки, Ўзбекистон ва Хитой муносабатлари стратегик шериклик даражасига кўтарилган бўлиб, ўзаро манфаатдорликка асосланган ҳамкорлик иқтисодиётнинг барча йўналишида изчил ривожланмоқда. Хусусан, молиявий соҳадаги алоқалар кўлами тобора кенгайиб, кўплаб йирик инвестициявий лойиҳалар муваффақиятли амалга оширилаяпти. “Ўрта Осиё — Хитой” газ қувури, “Ангрен — Поп” электрлаштирилган темир йўл линияси, “Навоий” эркин индустриал-иқтисодий зонаси, “Жиззах” ва “Ангрен” махсус индустриал зоналарида йўлга қўйилган ишлаб чиқариш қувватлари бунга яққол мисол бўла олади.\nТаъкидлаш керакки, молиявий соҳадаги ҳамкорлик, айниқса, Хитой Давлат тараққиёт банки кўмагида жадал ривожланмоқда. Сабаби, ушбу молия муассасаси энергетика, транспорт, телекоммуникация, соғлиқни сақлаш, таълим ва бошқа йўналишлардаги турли лойиҳаларни рўёбга чиқаришда фаол иштирок этиб келаяпти. Бунда 2006 йилда “Ўзмиллийбанк” ва Хитой Давлат тараққиёт банки ўртасида иқтисодий ҳамкорлик йўлга қўйилгани муҳим аҳамият касб этмоқда.\nГап шундаки, мазкур молия институтининг бешта кредит линияси Миллий банк орқали ўзлаштирилаяпти. Жалб этилаётган инвестициялар ҳажми эса йил сайин ортиб бораётгани эътиборга молик. Айтайлик, дастлабки кредит линияси доирасида 20 миллион АҚШ доллари ўзлаштирилган бўлса, ушбу кўрсаткич иккинчи лойиҳада 60 миллион долларни, учинчисида 75 миллион долларни, тўртинчисида 100 миллион долларни ташкил этди. Томонлар ўртасида шу йилнинг январь ойида имзоланган битимга кўра, иқтисодиётимиз тармоқларига 150 миллион доллар миқдорида кредитлар ажратилмоқда. Унинг асосий қисми қишлоқ хўжалиги маҳсулотларини қайта ишлашга қаратилган лойиҳаларни молиялаштириш, кичик корхоналарни қўллаб-қувватлаш мақсадлари учун йўналтирилаётир.\n— Бугунги тадбир давлатларимиз ўртасидаги сармоявий ҳамкорликни янги босқичга олиб чиқувчи лойиҳаларни муҳокама қилишимизда айни муддао бўлди, — дейди Хитой Давлат тараққиёт банкининг мамлакатимиздаги ишчи гуруҳи раҳбари Фэн Чжэ. — Чунки унинг доирасида юртингиздаги етакчи молия муассасаларидан бири бўлган Ташқи иқтисодий фаолият миллий банкининг фаолияти, унинг мамлакат иқтисодиётида тутган ўрни билан яқиндан танишдик. Айни чоғда банкимизнинг янги маҳсулотлари тақдимотларини ўтказдик. Масалан, эндиликда кичик бизнес субъектлари бизнинг лизинг хизматларимиздан ҳам фойдаланишлари мумкин.\nСеминарда “Ўзмиллийбанк” томонидан кичик бизнес ва қишлоқ хўжалиги соҳаси учун тақдим этилаётган хорижий кредит линиялари, уларнинг афзал жиҳатлари, фоиз ставкалари ва бошқа долзарб масалалар юзасидан атрофлича маълумот берилди.\nМазкур рукндаги бошқа мақолалар: « «Ангрен — Поп» электрлаштирилган темир йўл тармоғи: Транспорт коммуникацияси соҳасидаги йирик лойиҳа\t«Ўзбекистон эришган муваффақиятлар чуқур ўйланган миллий тараққиёт стратегиясининг натижалари ҳисобланади» »


Махсус кучлар аскарлари парвозга шайланмоқда, Оқмола вилояти, 21 март. (Қозоғистон мудофаа вазирлиги)\nРазведка ишларини олиб бориш учун ҳавога кўтарилаётган учувчисиз учар қурилма, Олмаота вилояти, 12 март.(Қозоғистон мудофаа вазирлиги)\nМахсус кучлар бўлинмалари ҳарбий қисмни қўриқламоқда, Олмаота вилояти, 20 март. (Қозоғистон мудофаа вазирлиги)\nАлоқачи разведка маълумотларини штабга юбормоқда, Олмаота вилояти, 16 март. (Қозоғистон мудофаа вазирлиги)\nШарқий Қозоғистон вилоятидаги ўқув полигонида олиб борилаётган ҳарбий-ўқув машқлари, 22 март. (Қозоғистон мудофаа вазирлиги)\nНУР-СУЛТОН -- Ўтган ойда Қозоғистон мудофаа вазирлиги мамлакат махсус кучларининг ҳарбий тайёргарлигини синаш мақсадида кенг кўламли ҳарбий машқлар ўтказди.\n12-30 март кунлари ўтган Алтын Жебе (Олтин ёй) машқларини ўтказишдан мақсад, «махсус кучлар бўлинмаларининг жанговар самарадорлигини ва белгиланган вақт ичида жанговар миссияни амалга ошириш қобилиятини текшириш» ҳамда «барча тоифадаги хизматчиларнинг профессионал тайёргарлиги ва ҳарбий дала тайёргарлиги даражасини яхшилашдир», дейилади Мудофаа вазирлигининг 12 март кунги баёнотида.\nМашқлар давомида мудофаа вазири Нурлан Ермекбаев икки ҳафта ичида Оқмола ва Олмаотадаги гарнизонларга тегишли ҳарбий бўлинмалар ва иншоотларни кўздан кечирган.\nШунингдек, у жанговар техникани сақлаш шароитлари билан танишди, жанговар машиналарни текширди ва ҳарбий бўлинмалар қўмондонлари билан суҳбатлашди.\nҚозоғистонлик аскарлар Олмаота вилоятидаги ўқув полигонида артиллерия ҳужумини амалга оширмоқдалар, 16 март. (Қозоғистон мудофаа вазирлиги)\nВазирлик хабарига кўра, машқларда ҳарбий ҳаво кучлари ҳам иштирок этди ва узоқ масофаларга ҳаво қўшинларини жойлаштирди. Машқларда иштирок этган жами аскарлар сони очиқланмаган.\nМудофаа вазирлигининг таъкидлашича, машғулотлар тунда олиб борилди, унда махсус кучлар парашютлар ёрдамида тоғли ҳудудларга тушганлар.\nМахсус кучлар уларга белгиланган тепаликларга жойлашишган ва разведка, қидирув миссияларини олиб боришган, бу вақтда дронлар уларнинг миссияларини кузатиб борган, деб қўшимча қилинади баёнотда.\n«Тест дастури мураккаб бўлиб, шахсий таркибнинг мукаммал тайёргарлиги, жумладан, жисмоний тайёргарлигини талаб қилади», деди Остона минтақавий қўмондонлиги аскари Аскар Нургалиев Карвосарой нашрига. «Машқлар тоғли ҳудудларда бўлиб ўтди ва дастурнинг асосий қисми тунда олиб борилди.»\nҲарбий хизматчиларнинг бир қатор машқларни бажардилар, жумладан уларнинг қурол-яроғдан фойдаланиш маҳорати ва артиллериядан ўт очиш кўникмалари текширилди, деди у.\nМуҳим кўникмаларни намойиш қилиш\nШунингдек, Капшагай шаҳридаги 65476-сонли ҳарбий қисмнинг минасизлантириш марказида минасизлантириш гуруҳлари қўмондонлари портловчи моддаларни аниқлаш ва зарарсизлантириш бўйича ўз кўникмаларини яхшладилар.\nМашқларда ҳарбий десант кучларининг уч юз нафар алоқачиси ҳам қатнашди. Улар тизимнинг шовқинлар таъсирига бардошлилигини ҳам текширганлар, дейилади вазирлик хабарида.\nҚозоғистон мудофаа вазирлиги матбуот хизматига кўра, Қозоғистон ҳаво-десант кучлари ихтиёридаги замонавий алоқа жиҳозлари маълумотларни бутун мамлакат бўйлаб шифрланган ҳолда узатиш имконини беради.\nЎқув машғулотлари давомида Шарқий Қозоғистон вилоятидаги «Шыгыс» (Шарқ) полигонида илк бор миномётчи гуруҳлар мусобақаси ўтказилди.\n120 га яқин аскар ҳам бўлинмалар таркибида, ҳам индивидуал тарзда ўз маҳоратларини намойиш этди. Артиллериячилар турли масофалар ва ўзгарувчан ўт очиш позицияларидан туриб, шартли нишонларни миномётлардан ўққа тутдилар, шароитлар жанговар ҳолатга максимал даражада яқинлаштирилди.\nЖанговар самарадорлик намойиши\nҚозоғистон ҳарбийлари мунтазам равишда ўқув машқлари ўтказиб келади. «Алтын жебе» (Олтин ёй) жанговар тайёргарлик синови «кенг кўламли ва турли йўналишдаги қўшинларни қамраб олди», деб қайд этган чимкентлик сиёсатшунос Рауан Дауталиев.\n«Марказий Осиёдаги беқарор вазият ва террорчилик таҳдиди ҳозирда Қозоғистонннг олий доираларида муҳокама қилинмоқда», деди у Карвонсаройга.\n«Ўтказилган текширув ҳам қуролли кучларнинг режали ўқув машқлари, ҳам жанговар тайёргарлик намойишидир», деди у.\n«Қозоғистон армияси мамлакат мустақилликка эришганидан бери энг яхши ҳолатда», деди Дауталиев.


Авестодаги реал, дунёвий қадриятлар\nАвестонинг асосий ғоялари оламдаги барча тартиблар, эзгулик (яхшилик) ва ёмонликдаги, зиё ва зулмат, ҳаёт ва ўлим ўртасидаги курашга боғлиқ, дунёдаги барча эзгуликларни Аҳурамазда, ёмонликларни Аҳриман ифодалайди, бу курашда одам олий кучлар иҳтиёридаги ўйинчоқ эмас, у танлаш эркинлигига эга, у ўз ғайрати билан бу дунёда адолат топишига таъсир эта оладиган кишидир.\nДемак, ҳозир ҳам кимки, ўзини илоҳий куч қўлидаги қўғирчоқ ҳисобламаса, ўзига бирор касбни танлаб олса, ғайратли бўлса, адолатсизликка дуч келса унга қарши кураша оладиган инсон бўлиб етишишлари шарт.\nТарихдан маълумки, инсоният сивилизатсиясининг қадимги марказлари пайдо булиши ва ривожланишида деҳқончилик маданияти муҳим омил бўлган. Дунё сивилизатсиясининг қадимий марказларидан бири бўлган Шарқда деҳқончилик маданиятининг шаклланиши ва ривожланиши суғорма деҳқончиликка асосланганлиги билан ажралиб туради. Бу борада айтиш жоизки Ўрта Осиё заминидаги энг қадимги деҳқончилик маданияти Жойтун маданияти бўлиб мелодгача бўлган 6-4 минг йилликларда шаклланганлигидан далолат беради.\nДеҳқончилик тарихини ўрганиш тарихнинг турли боскичларида ҳалқларнинг ижтимоий-иктисодий тизимини ва ишлаб чикариш кучлари ривожланишини хужалик-маданий типлар тарихи муаммоларини илмий таҳлил қилишда роят муҳимдир. Қадимга деҳқончилик маданияти, анъанавий деҳқончилик хужалиги ва у билан боғлиқ маросимлар ҳамда аграр култлар тарихчи, археолог ва этнолог олимлар учун доимо долзарб ва қизиқарли муаммолардан бири бўлиб келган ва бу борада мутахассисларнинг олиб борган илмий тадқиқотлари натижасида маълум амалий натижаларга ҳам эришилган.\nАйниқса бу борада Ўзбекистон худудидаги дехқончилик ва деҳқончилик маданияти тарихи, суғорма дехқончиликнинг шаклланиши ва ривожланиш босқичлари ҳамда у билан борлиқ бўлган урбанистик жараёнлар доимо долзарб муаммолардан хисобланган. Инчунун Ватанимиз худудидаги энг қадимги дсхқончилик маданияти тарихи, дехқончилик маросимлари ва уларнинг генезисини тадқиқ қилишда ўтмиш аждодларимиз турмуш тарзини ўрганихда, тарихий жараёнларни реконструксия килишда ҳамда ҳалқимизнинг қадимги давлатчилик анъаналари ва минтакадаги қадимги урбанистик жараёнларни илмий-асосли тарзда ўрганихда муҳим аҳамиятга эга.\nБу борада жахон фанида бой тажриба тупланган бўлиб немис фолклоршуноси В. Маннхардт томонидан илк бора деҳқончилик билан турли афсоналар ва образларда усимликлар оламининг жонланииш сирлари намоён булиши муаммоси илгари сурилган. В. Маннхардтнинг таъкидлашича, маросимлар ва култлар асосида инсон табиатдаги барча бошка мавжудотлар каби усимликларда яшайди деган қараш мужассамлашган. Олимнинг фикрича, рухнинг усимликка еврилиши туғрисидаги мифология қуйи мифология юкори илохдар туғрисидаги мифологияга асос бўлган ва айнан қуйи мифология ўзига хос яшовчан бўлган ҳамда унинг излари деҳқончилик маросимларида яхши сақланиб қолган.\nМашхур инглиз тадкикотчиси Ж. Фрезер Маннхардт материалларига суянган холда қадимий аграр диний дунёқарашга оид манзарани қайта тиклаган ва унинг ривожланиш боскичларини курсатган ҳамда антик култлар маданиятнинг турли ривожланиш боскичларида оралик буғин тарзида аҳамиятта эга деб таъкидлаган. Қолаверса этнолог олим тарихий-таққослаш усули асосида илк мифологик қарашлар ва ритуаллар билан Европа ҳалқларининг деҳқончилик маросимларининг ўзаро боғлиқлигини курсатиб беришга харакат килган.\nБиз қуйида минтакамиздаги деҳкончилик маданиятининг илк кўринишлари ва расм-русумларини ёзма манбалар, жумладан, зардуштийларнинг мукаддас китоби "Авесто" малумотлари асосида тахлил килишга ҳамда уларнинг ўзбек ҳалқи анъанавий деҳқончилик маросимлари билан уйрунлигини курсатишга харакат киламиз.\nДеҳқончиликнинг яхши томонлари Зардуштнинг иккинчи фарзанди Арвататнара образида мужассамлашган. Унга хос хусусиятларга конунга ва ижтимоий тартибга итоат килишлик ҳамда сабр-бардошлилик кирган. Шунингдеқ маздапарастлар тасаввурига кура оламдаги биринчи деҳқон Арвататнара хисобланади. "Вендидод"нинг 2-фаргард, 42-бандида қайд этилишича, Йимахшаяти (Жамшид) бунёд этган вар ахли орасида Зардушт ва Арвататнара энг буюк ва энг донодир. "Бундахишн"да келади: "Арвататнара деҳқонларнинг улуғи эди, энди Жамшид бунёд килган варнинг буюгига айланди5. Шу уринда айтиб утиш жоизки, зардуштийлик анъанасига кура Арвататнара абадий зотлар сирасига кирган.\n"Авесто"нинг жуда куп уринларида хосилдорликни оширишдаги асосий омиллардан бири ернинг захини қочириш, шурини ювиш деб маслахат берилади. Зардуштийларда яхлит бир агромаданият яратиш учун махсус ирригатсия тизими ва ер майдонларини жамоа аъзолари ўртасида тартибли таксимланишига амал килинган. Шу уринда айтиб угиш керакки жиноят учун одамларга бериладиган жазо турлари ичида сув иншоотлари куришда мажбуран ишлатиш чораси ҳам бўлган (бу оғир жисмоний мехнат хисобланган). Бу даврда ер жамоа мулки бўлган булса-да чорва хусусий мулк бўлганлигини "Авесто"дан куришимиз мумкин.\n"Авесто"да деҳқонларни вастриофишуянт дейилган. Бу сўзнинг этимологиясига назар ташласак зардуштийлар аждодларининг анъанавий кучманчи машғулоти — чорвачилик билан боғлик жуда қизиқ бир манзаранинг гувохи буламиз. Авестошунос олим А. О. Маковелскийнинг ёзишича, "вастриофишуянт" ибораси ясалишига кура мураккаб сўз бўлиб унинг биринчи таркибий кисми йирик шохли корамол чупони, иккинчи қисми эса майда шохли чорва чупони маъноларини билдирган. Ушбу икки сўзнинг кушилишидан кейинчалик деҳқон сўзи пайдо бўлган"6.\n"Вендидод" ва "Висперад"нинг алохида қисмларида ерга ишлов бериш, экин экиш, ернинг мелиоратив холатини яхшилашга оид қатор юл-юрикдар баён қилинган. Жумладан, "Вандидод"нинг учинчи фаргарди, 4-бандида Зардуштнинг Ахура Маздага қарата "замини ҳаммадан кура бахтиёррок бўлган дунёдаги учинчи жой қайр?" — деган саволига жавоб тариқасида Ахура Мазда: "Ей Сипийтмон Зардушт! Бундай жой бир Ашаван ҳаммадан кура купрок буғдой, ёғ ва мевали дарахтлар эккан, одамлар курук ерларга сув чикарган, сувли ерларни шудгор килган заминдир"7 деб жавоб берган. Шунингдек "Вендидод"да таъкидланишича, ўзок вакт экилмаган ва омоч тегмаган замин бахтсиздир. У омочни орзу килади. Бундай замин балоғат палласига кирган соҳибжамол қиздир. Бу оила куриш, киз фарзанд куришни хохлагани сингари, хайдалмаган ер ҳам кушчини кутади".\nҲалқимиз дунёқараши ва деҳқончиликка оид анъанавий хужалик машғулотида хозиргача ушбу қарашлар билан боғлиқ айрим кўринишлар сақланиб қолган бўлиб буни бевосита этнографик маълумотлар ҳам тасдиклайди. Жумладан, ўзбекларда ерни хайдаш, уни экишга тайёрлаш, сув келтириш, замин бағрида етиштирилган хосилни йигиб олиш савоб, деҳқончилик энг шарафли машғулот ҳисобланади. Айникса, деҳқончилик мавсумини бошланиши ўзига хос тантана тарзда нишонланган бўлиб, ХХ асрнинг биринчи чорагигача республикамизнинг катор минтакаларида бахорги шудгор олдидан "ис чикариш" маросими утказилган. Хар бир оилада аёллар буғирсоқ чўзма ("ис") пиширишган. Қозонда мой яхши кизитилиб, сунгра унга ҳамир ташланган. Гуёки, мархумлар шу мой кизишини эшитиб, рухдари шод булишиб, кариндош-уруғларга омад тилашади. Ерни хайдашдан олдин хукизларнинг шохлари ва буйнтуриғини ёғ билан мойлаганлар.\nБиз ўзбек ҳалқининг анъанавий турмуш тарзи билан боғлиқ қарашлар ва маросимларни кўзатар эканмиз, ер, дон ва нонга бўлган ўзига хос хурмат-ехтиромни турли-туман удумлар ва маросимларда ҳозиргача сакланиб келаётганлигини куришимиз мумкин. Фарғона водийси ўзбеклари орасидаги ҳалқона қарашга кура буғдой, олма, ковун, анжир ва райхон дастлаб жаннатда ўсган. Шу боис ушбу усимликлар ва мевалар доимо эъзозланган. Айникса ҳалқ орасида ерга буғдой сепиш энг хайрли амаллардан бири саналган ва буғдой экилган майдонларни оёқ ости килиш гуноҳ хисобланган. Колаверса буғдойдан тайёрланадиган таомлар ҳам алохида кадрланган. Жумладан, бахорда иликўзилди пайтида аёллар томонидан намланган буғдойни куклатиб сумалак тайёрлаш ва қолаверса бир марта сумалак тайёрланган уйда етти йил мобайнида хар йили бир марта сумалак пишириш удумлари хозиргача давом этиб келмокда. Шу уринда ҳалқимизнинг нонга бўлган хурмат эътиборини алохида таъкидлаб утишимиз лозим. Асосий хужалик машғулотларидан бири деҳқончилик бўлган ўзбек ҳалқида нон азалдан асосий ва тансик истеъмол маҳсулотларидан булиши билан бирга нон билан боғлиқ катор маросимлар ва урф-одатлар шаклланган. Жумладан, нон ҳеч қачон оёк остига ташланмаган. Нонни босиш оғир гунох хисобланган. Бундан ташкари келинни куёвникига кўзатишда бошига нон қуйиш одати бўлган. Фарғона водийси ўзбеклари қадимий одатга кура ғалла сомонини хеч қачон ўчоқ ва тандирга ёқишмаган. Чунки донни-нонни ёкиш оғир гуноҳ дейилади 10. Ахборотчиларимизнинг таъкидлашларича, нон бор жойга турли инс-жинслар ва ёвўз кучлар якинлашмас экан. Шу боис ёмон кўздан, ёвуз кучлардан асровчи восита сифатида, янги туғилган чакалокни ёки хатна килинган боланинг ёстиги остига бошка катор магик хусусиятга эга буюмлар билан бирга нон қуйилган. Хоразмда нон булакларини тумор килиб тақилган ва нон учун ҳамир тайёрлаб қуйилган ерга (масалан, тандир олдига) жин, парилар якинлашмайди дейилади.\nХХ аср бошларида ўзбекларда баъзан экинлар ривожи паст бўлиб, хосил кам булса ва бу ходиса икки-уч бора қайтарилса, бундай ерларга одамлар салбий назар билан қарашган. Гиёх унмайдиган ёки кам хосилли пайкалларни «ит теккан ер» (инс-жинс теккан маносида), "худо қарғаган ер" деб номлашган. Хоразмда улган одамнинг жасади теккан ерни нопок ер дейилган. Агар экин экиладиган ерда одам жасади ёки унинг суяклари топилса, бу жой харом хисобланган. Бундай ерни беш марта сугоргандан кейингина экин экишган. Айрим жойларда эса бундай срларнииг атрофини жуяк олиб ураб қуйишган ва икки-уч йил давомида суғормаганлар, экин экмаганлар. Биз бу удумга айнан ухшаш кўринишни "Авесто" китобида учратамиз. Зардуштийларнинг "мурданинг нопоклиги" консепсиясига кура зардуштийлик пайдо бўлган дастлабки пайтларда тупрокнинг холатини бўзмаслик максадида ва мурдани "маросимий макрух" хисоблангани боис ўлик ерга кумилган. Мурда одамлар назаридан йироққа-баланд тепаликларга элтиб махсус супаларга қуйилган. "Веидидод"нинг 7-фаргарди, 7-булимида Зардуштниниг Ахура Маздага карата "офтоб остида ётган одам жасади ерга тушиб кетса, ер неча вактдан сунг ўзининг покизалик холатига қайтади? — деган саволига жавоб тарикасида "офтоб остида ётган одам жасади ерга тушиб кетган лахзадан бир йил утгач, замин ўзининг поклик холига қайтади" — деб жавоб берган. Бошка уринда Ахура Мазда Зардуштга карата "одам жисми тупрокка топширилган лахзадан эллик йил утганидан сунг замин ўзининг поклик холига қайтади" — деб таъкидлаган. Демак биз бундан ҳалқимизнинг деҳқончилик билан боғлиқ катор урф-одатлари кеча ёки бугун уйлаб топилмаган, балки ўзининг купминг йиллик тарихига эга эканлигига яна бир бор амин буламиз. Фаргона водийси ўзбекларида ерга дастлабки ишлов бериш, яни йил бошидаги дастлабки деҳқончилик юмушлари Наврўз тантаналари билан бир вактда бошланган. Наврўз айёми деҳқонлар учун айникса аҳамиятли бўлган. Чунки юкорида айтганимиздеқ бу кунларда экин экиш, дала, бор юмушлари бошланган. Деҳконлар, боғбонлар ва чорвадорлар аёзли кунлардан омон-есон чикиб, бахорнинг иссик кунларини интиклик билан кутиб, катта деҳқончилик ишларига жиддий тайёргарлик кўрганлар, омоч-буйинтурикларни, молаларни созлаб, тахт килишган, отлар совутилган, аравалар тўзатилиб ишга ярокли холга келтириб қуйилган. Асосий ишчи кучи бўлган хукизларни яхши парваришлаб, уларни ер хайдашга олиб чикишган. Шу боис ҳам ўрта асрларда Бухорода бу деҳқончилик байрами "Наврўзи кишаворзон" – “деҳқонлар байрами" дейилган. Захматкаш деҳқонлар айнан ушбу кун қўш чикариб уруғни ерга қадаганлар.


22 июнь ва 9 май саналари ҳақида мулоҳазалар - uForum.uz\n22 июнь ва 9 май саналари ҳақида мулоҳазалар\n12.06.2018 12:35 #1\nНима учун Сталин раҳбарлигидаги совет режими фашизм устидан қозонилган ғалабани, яъни 9 май санасини 1945 йилдан кейинги 20 йил давомида байрам сифатида кўрмади, оммавий хурсандчилик куни сифатида нишонламади?\nНима сабабдан Ғалаба байрами шарафига уюштирилган ҳарбий парад ғалабадан сўнг фақат бир марта – 1945 йил 24 июнь куни Москванинг Қизил майдонида ўтказилган бўлиб, кейинги 20 йил давомида (Н. С. Хрушев даврида) фақат салют бериб борилди?\nТахмин қилинишича бунга Иосиф Сталиннинг ва ундан кейин ҳукм сурган совет раҳбарларининг виждони йўл қўймаган. Зеро, ҳали жанггоҳларда олинган оғир жароҳатлар, халқ бошдан кечирган руҳий ларза, фронтчи-жангчиларнинг қалбларидаги чуқур яралар битмаган, дунё халқлари ҳаётидаги мисли кўрилмаган фожиа ҳеч кимга қувонч бахш этмаган, йўқотиш ва талафотлар азоби босилмаган, уруш балоси нима эканлиги унутилмаган эди.\nКелинг, дастлаб Совет Социалистик Республикалари Иттифоқи (ССРИ) томонидан 1941-1945 йилларда Германия фашистларига қарши олиб борилган урушни, яъни Иккинчи жаҳон урушининг асосий таркибий қисми саналиб, совет империяси давридаги қарамлик ҳаётини қўмсаб яшайдиган ёки миллий мустақиллигимиз тикланганини тан олишни истамайдиган тоифа томонидан ҳамон «Улуғ Ватан уруши» дея аталадиган урушни, хусусан, унинг 1941 – 1942 йилларда кечган фожиали ҳодисаларини эсга олайлик.\n12.06.2018 12:37 #2\n1941 йил 22 июнь куни фашистлар Германияси ва унинг Европадаги иттифоқчилари ССРИга қарши уруш бошлади. Ушбу уруш 1945 йил 9 майга қадар, яъни 1418 кун давом этиб, муросасиз, мисли кўрилмаган шафқатсизлик-ла, кечди.\nУшбу уруш учта даврга бўлиниб, саккизта ҳарбий кампания, 17 та стратегик мудофаа ва 38 та стратегик ҳужум операцияларидан ташкил топди.\nГитлерчилар Германияси мазкур урушга ўзининг ва ўзи истило қилган Ғарбий Европа давлатларининг ҳарбий-иқтисодий имкониятларига таянган ҳолда ҳозирлик кўрди, Германия қуролли кучлари шахсий таркибининг сони бу вақтга келиб 7,3 млн кишига етказилди.\nССРИга ҳужум қилинган фурсатда Германия ва унинг иттифоқчиларига мансуб:\n- жами 5 млн кишидан иборат 182 та дивизия ва 20 та бригада;\n- 4400 та танк ва артиллерия қуроллари;\n- 47,2 мингта тўп ва миномёт;\n- 4440 та жанговар самолёт;\n- 192 тадан ортиқ жанговар кема қўлланилган.\nСанаб ўтилган ушбу кучлар учта армия гуруҳига, хусусан «Шимол», «Марказ» ва «Жануб» армияларига мужассам этилган бўлиб, Ленинград, Москва ва Киев стратегик йўналишларига қаратилган.\nГитлернинг 1940 йил 18 декабрдаги 21- сонли директиваси билан тасдиқланган Германия стратегик («Барбаросса») режасида яшин тезлигида ўтадиган битта кампания билан ССРИнинг узил-кесил тор-мор қилиниши кўзда тутилган. Бунда Қизил Армиянинг асосий кучлари Днепр, Ғарбий Двина чизиғининг чап томонидаги чегара олди ҳудудларда яксон этилиши, шундан сўнг Москва, Ленинград, Киев ва Донбасс забт этилиб, Волга, Архангельск маррасига чиқилиши режалаштирилган.\nБу вақтда Совет Иттифоқи ғарбда, кейинчалик фронтларга айлантирилган тўртта ҳарбий округ тузган бўлиб, улар таркибига:\n- жами 3,1 млн кишидан иборат 186 та дивизия;\n- 12,8 мингта танк (улардан 2242 таси носоз, 1,8 мингтаси эса КВ-1 ва Т-34 русумли янги танклар);\n- 47,2 мингта тўп ва миномётлар;\n- 7,5 мингта жанговар самолёт (улардан 1,5 мингтаси янги русумли жанговар самолётлар) кирган.\nЧегара олди ҳудудларда уюштирилган тажовузни бартараф этиб, Жанубий-Ғарбий, Ғарбий, сўнгра Шимолий-Ғарбий йўналишларда зудлик билан қатъий ҳужумга ўтиш –- ўша даврда Қизил Армия қўмононлиги томонидан қабул қилинган уруш олиб бориладиган стратегик режа бўлган.\n12.06.2018 12:44 #3\nУруш немис қўшинларининг 1941 йил 22 июнь куни ССРИ ҳудудига бостириб кириши билан бошланди ва ўз ичига учта даврни қамраб олди. Ушбу даврлар вақт бўйича Иккинчи жаҳон урушининг иккинчи, учинчи ва тўртинчи даврларига мос келади.\nИталия, Руминия, Венгрия ва Финляндия давлатлари ҳам ушбу уруш бошланишида фашистлар Германияси томонида иштирок этди.\nУрушнинг БОШЛАНҒИЧ ДАВРИДА совет қўшинлари чегара олди жангларида катта талафот кўрди. Гитлерчилар армияси советларнинг Ғарбий, Шимолий-Ғарбий ва Жанубий-Ғарбий фронтларига мансуб йирик кучларни қуршовга олиб, йўқ қилишга муваффақ бўлди.\n1941 йил 9 июлга келиб фашистлар Болтиқ бўйининг катта қисмини, Белоруссиянинг ғарбий ҳудудини, Украинанинг чап соҳилини эгаллаб, Ленинград, Смоленск, Киев ва Каменец-Подольскийнинг олис бўсағаларига етиб борди.\n1941 йилнинг 10 июлидан 10 сентябрига қадар Ғарбий йўналишдаги Смоленск остоналарида жуда муҳим жанглар бўлиб ўтди. Натижада гитлерчилар Иккинчи жаҳон уруши давомида биринчи марта тўхтатилиб, асосий ҳаракатларни қанотларга олиб ўтишга мажбур бўлди.\n1941 йилнинг август-октябрь ойларида немис-фашист қўшинлари Ленинград остонасига етиб келди, бироқ шаҳарни эгаллашга муваффақ бўлмади. Жами 800 кун давом этган Ленинград учун жанг бошланди. Жанубий-Ғарбий ва Жанубий йўналишларда фронт бўйлаб зарба бериб, Киевни забт эта олмаган гитлерчилар армияси, асосий ҳаракатларини советларнинг Марказий ва Жанубий-Ғарбий фронтлари қўшинларига қарши йўналтирди. Гомель томонидан жанубга, Кременчуг плацдармидан шимолга қарата қанотлардан қудратли ҳужум бошлади. Натижада Днепрда мудофаа жангларини олиб бораётган совет қўшинларининг орқа томонига чиқиб олди, уларнинг йирик қисмини қуршовга олиб, Донбассга ёриб ўтди ва Одессани қамал қилди. Шундан сўнг Қрим яриморолининг катта қисмини эгаллаб, Севастопольга етиб борди.\n1941 йилнинг октябрь ойида немис-фашист қўмондонлиги ғарбий йўналишдаги кучларини гуруҳларга қайта бўлиб чиқиб, Москвага биринчи, 1941 йилнинг ноябрь ойида эса иккинчи ҳал этадиган ҳужум («Тайфун» операциясини) уюштирди. Энди Москва учун жанг бошланди. Гитлерчилар армияси советлар пойтахтининг яқин остонасига қадар етиб келиш, шимолий-ғарбда Тихвинни эгаллаш, Ленинградни батамом қамал қилиш, жанубда эса Ростов-Донни забт этишга муваффақ бўлди.\n1941 йил декабрь ойининг бошида Қизил Армия дастлаб Тихвин ва Ростов остоналарида, 1941 йилнинг 5 декабрь куни эса Москва бўсағасида қарши ҳужумга кўтарилди. Натижада Германия қўшинининг асосий зарбдор туркумлари янчиб ташланди.\nСтратегик ташаббусни қўлга киритган Қизил Армия шимолий-ғарбий, ғарбий, жанубий-ғарбий ва жанубий йўналишларда умумий стратегик ҳужум бошлади. Ушбу ҳужум давомида гитлерчилар катта талафот кўриб, 150-400 км нарига чекинди.\nШунга қарамай, Германия қўмондонлиги ўз кучини тиклашга, қуролли кучлар таркибини кўпайтириб, 1942 йилнинг баҳор ва ёз ойларида совет-герман фронтининг жанубий қанотида янги қудратли ҳужум уюштиришга эришди. Қрим ва Харьков остоналаридаги совет қўшинлари катта талафот кўриб, Севастополни ташлаб чиқишга мажбур бўлди. Шундан сўнг, Германиянинг сон жиҳатдан катта қўшини томонидан берилган зарбалар остида, яъни немис-фашист қўшинларининг «Тулки ови», «Фридерикус 1», «Фридерикус 2», «Вильгельм», «Блау 1», «Блау 2», «Блау 3», «Брауншвейг» ва «Эдельвейс» операциялари натижасида Қизил Армия Воронеж ва Сталинград остига ҳамда Кавказ тоғ тизмаси этакларигача чекинишга мажбур бўлди.\nЎта оғир вазият қарор топди. Урушга қадар ССРИ аҳолисининг 42 фоизи яшаган, саноат маҳсулотларининг учдан икки қисми ишлаб чиқарилган ҳудудлар бой берилди. ССРИ яна ҳалокат ёқасига келиб қолди.\nУрушнинг ИККИНЧИ ДАВРИ, яъни совет қўшинларининг Сталинград остонасида 1942 йил 19 ноябрь кунги қарши ҳужуми билан бошланиб, тарих саҳифаларида «Урушдаги туб бурилиш» дея ном олган даври ҳамда 1944 йилнинг 1 январидан бошланиб 1945 йилнинг 9 майигача чўзилган УЧИНЧИ ДАВРИ ҳақида тўхталиб ўтирмадим. Зеро, мазкур мавзуда гап бошқа масала тўғрисида, хусусан, нима учун Сталин 1945 йилдан кейин ғалаба куни нишонланишини бекор қилгани ҳақида бормоқда.\n12.06.2018 12:48 #4\nТилларда достон бўлган Қизил Армия ҳар томон тумтарақай бўлиб, гитлерчиларга оммавий равишда асир тушган 1941 йилнинг даҳшатли ёзини ҳамда Германия қўшинлари Волга дарёсигача етиб келган 1942 йилни Сталин жуда яхши эслаб қолган.\nЎша йиллардаги жанг майдонлари совет жангчиларининг мурдаларига шу қадар тўлиб кетган эдики, Германияда немис пулемётчиларини невроздан даволашга ихтисослашган махсус сиҳатгоҳлар фаолиятини йўлга қўйишга тўғри келган. Чунки бостириб келаётган ёки қатл этиш керак бўлган минг-минглаб совет жангчиларига қарата пулемётдан ўт очган немис аскарлари ақлдан озиш даражасига етган. Жангни ана шундай бошқаришган ўша даврнинг «буюк» ўрис командирлари...\nҚон ютган фронтчи-аскарлар совет қўмондонлигининг бундай жиноий хатосини кечирмаслигини, қулай фурсат етгудай бўлса жонини суғуриб олишлари мумкинлигини ҳам Сталин жуда яхши билган.\nИккинчи жаҳон урушининг 1941 – 1942 йилларида омон қолган фронтчилар бошдан ўтган ўша даҳшатли кунлар ҳақида урушдан кейин ҳам гапиришмаган. Уларнинг аксарияти урушнинг дастлабки даври ҳақидаги саволларга жавоб бермай, арағини ичиб, махоркасини тутатиб, бир нуқтага узоқ тикилганча тек ўтиришган. Чунки у кунларни эслашнинг ўзи дўзах азоби билан баробар бўлган. Лекин фронтчи-аскарлар ҳеч кимдан, ҳеч нарсадан қўрқишмаган. Кейинчалик «инсонпарвар» совет ҳукумати ногирон фронтчиларнинг кўпини, асосан подшипник маҳкамланган тахта устида ўтириб (киноларда кўрган бўлсангиз керак), ясама аравасини ғилдиратиб юрган қўл-оёқсиз, майиб-мажруҳ жангчиларни кўчадан олиб ташлаб, «фронтчилар сиҳатгоҳи» деб номланган, аслида эса концлагердан ҳеч қандай фарқ қилмаган Валаамга ўхшаш жойларга тиққан (вақт ўтиб, ўша концлагерлар ҳақида ҳужжатли фильмлар ҳам олинган).\n12.06.2018 12:53 #5\nЙиллар ўтиб, замон ўзгарди. Энди совет империяси тарғиботчиларининг янги авлоди 9 май санасидан байрам «ясашди» ва мисли кўрилмаган ушбу фожиа Брежнев давридан бошлаб ҳамма қувониши шарт бўлган «тантана»га айлантирилди. ССРИ парчаланиб кетгач эса, ушбу санани нишонлаш таомили шундай шаклларни касб этиб бордики, бугунги Россияда 9 май оммавий ижтимоий-сиёсий жазава-ю ичкиликбозликсиз ўтишини тасаввур қилиб бўлмайди (ўрисларнинг бир комедиясида уларнинг подшоси ўз қўшинларини урушга юбориб, чўчқадай тўйиб ичгач: «Ҳамма рақсга тушсин!» дея фармон бергани эсга тушади беихтиёр).\nБошқача қилиб айтганда, совет халқининг фашизм балоси устидан қон кечиб эришган умумий ғалабаси беҳурмат қилиниб, динлараро урушлар ва ўрис давлати томонидан рўёбга чиқарилган мустамлакачилик сиёсатининг рамзи бўлмиш анави авлиё Георгий тасмаси билан боғланган сиёсий тарғибот тадбирига айлантирилди, 1941 – 1942 йилларда совет империяси раҳнамоларининг хатоси туфайли фашистлар томонидан қириб ташланиб, устидан шунчаки тупроқ тортилган ёш йигитлар хотирасига ҳурмат масаласи «байрамона» ҳал этилди.\nБугунги авлоднинг айрим вакиллари урушда ҳалок бўлган боболарининг қабрини қидириб топиш масаласини кўтариб боришади. Аслида урушнинг дастлабки даврида ҳеч қандай қабр, ҳеч қандай мозор бўлмаган.\n1941 – 1942 йилларда фашистлар томонидан асир олинган минг-минглаб совет жангчилари асосан чуқур қазилган, устидан айланасига бир неча қатор тиканли сим ўралган кенг хандақларда сақланган. Уларнинг аксарияти очлик ва касалликдан ўлиб, ўша хандақларнинг ўзига кўмиб борилган.\nГап шундаки, 1941 – 1942 йилларда шиддат-ла илгарилаб бораётган гитлерчилар армиясининг фронт орти таъминоти талаб даражасида фаолият юритишга улгурмай қолган, озиқ-овқат маҳсулоти, ўқ-дори турлари немисларнинг ўзига ўз вақтида етказиб берилмаган. Бинобарин, совет асирларига бериладиган егулик захираси бўлиши кўзда тутилмаган. Катта хандақда очлик, касаллик ва ташналикдан битта қолмай ўлиб кетаётган совет асирлари устида қоровуллик хизмати ташкиллаштирилган холос, уларга ҳеч қандай тиббий ёрдам кўрсатилмаган. Муқаррар ажал чангалида қолган ўша асирлар бошдан кечирган руҳий ларзалар-у, мудҳиш кечинмалар ҳақида, фикримча, гапирмаса ҳам бўлаверади. Германия архивларида топилган ҳужжатларга қараганда, совет армияси шахсий таркиби бу даражада оммавий асир олиниши фашистлар учун кутилмаган ҳолат бўлиб, немис армияси миллионлаб совет асирларини боқишга тайёр бўлмаган.\nЎз қўмондонлигидан чекинмаслик буйруғини олган совет қўшинлари окопдан чиқмай ётган. Чекинадиган бўлса Сталиннинг буйруғига биноан орқада турган НКВД бўлинмалари томонидан отиб ташланган. Немис қуршовидан омон чиққан ҳарбий хизматчилар, одатда, Ватан хоини сифатида отиб ташланган ёки хизматни давом этиши учун жазо батальонларига ҳукм қилинган. Шундай экан, 1941 – 1942 йилларда деярли ҳеч қандай қаршиликка учрамай бостириб келаётган гитлерчилар армияси чекинмаслик буйруғини олган совет жангчиларини окопда ётган жойида отиб, милтиқ найзаси билан сўйиб бораверган. Асир олинганлар эса юқорида айтилгандек, даҳшатли ўлим топган.\nЎрислар юртининг ери баҳор фаслида муздан эригач совет жангчиларининг лойдан бўртиб чиққан суяклари ҳалигача топилиб туради.\n12.06.2018 12:57 #6\nҲар қандай уруш – даҳшат-ла кечадиган ижтимоий ҳодиса бўлиб, унда ажал шафқатсиз ҳукм суради. Шундай экан, ундай ғалабани байрам қилиб бўлмайди. Буни ҳатто золим Сталин ҳам тушуниб етган, совет халқи, шу жумладан, ўзбек халқи томонидан фашизм устидан қозонилган умумий ғалаба урушдан кейинги 20 йил давомида байрам сифатида нишонланмаган.\nБинобарин, 22 июнь билан 9 май саналари юртимизда Ватан эрки, Ўзбекистон мустақиллиги, суверенитети ва ҳудудий яхлитлиги учун жон фидо қилган ватандошларимиз хотирланиб, ҳақига дуо ўқиладиган саналардир.\nҚадрли ёшлар, бировнинг юртида, ёт маданият вакиллари томонидан амал қилинадиган, сиз-у бизнинг миллий менталитетимизга мутлақо тўғри келмайдиган қилиқларни такрорламанг, ўша кунлари арақни тўйиб ичиб, жазаваси тутган ёввойилардай бақир-чақир қиладиган тоифадан ўрнак олманг. Зеро, миллий бағрикенглик ва байналмилаллик (интернационализм) тушунчалари бундай бадахлоқ қилиқларда намоён бўлмайди. 2005 йили ўрис миллатчилари томонидан ғалабанинг расмий рамзига айлантирилган анави чиркин рангли авлиё Георгий латтасини эса қўлингизга ола кўрманг. Яхшиси юрт байроғини эъзозланг, ўзимизнинг миллий-маданий анъаналаримизга амал қилинг, 22 июнь ва 9 май саналарини бетакрор юртимизда, маънан гўзал, хушахлоқ халқимизда қабул қилингандай Хотира ва қадрлаш куни сифатида кўринг ва даҳшатли уруш қурбонлари ҳақига қўлдан келганча тиловат қилиб, Оллоҳнинг раҳматини сўраб қўйинг.\n22.06.2018 10:01 #7\nБугун 22 июнь. Боболаримизни хотирлайлик.\n22.06.2018 11:08 #8\n10.07.2018 15:38 #9\nБундай нарсалардан сўнг совет режимини «Ёвузлик империяси» демай бўладими?!


00:35 / 23.11.2020 | Omonullo | 1963\nАссалому алайкум! Ҳурматли устозлар саволим шуки Ман 5 маҳал намоз уқийман Иложи борича Қолдирмасликка ҳаракат қламан 6 Саволим шуки Ҳози Совуқ пайти Таҳорат қилишга Ҳам кўпчилик қийналади. Ҳудога шукур бизни уйимизда Шароит Яхши лекин. Ман кечаси Туруб тахажжуд Намозини уқишни бошламоқчиман шунинг учун кечасида Таҳорат олиш Сал қийинроқ. Хуфтон намозини уқиб уҳлайман Доим Имкон борича Таҳорат билан Уҳласа Таҳорат кетади буни биламан Лекн Мен Бир Жавобда Расуллоҳни Мани Кўзим юмуқ болса ҳам Қалбим уйғоқ деган Гапларини уқиб қолдим. Шунга Хуфтон намозини уқиб Кечаси Тургандан кетин Таҳорат синмаганига ишончи комил болса бет қўлларини ювуб Юзларини Тахажжуд уқиса боладими Ёки Бутунлай янгиттан Таҳорат қилиш керакми. Мисол учун ман копинча Тахажжудни Соат 5 га яқин уқийман. Таҳорат қилиб Шуни Соат 3 да туруб уқиб Яна уйқуга Кетсам кетин Бомдодга Янги Таҳорат қиламан Шундан қилсам боладими Илтимос Шу масалада манга ёрдам берсана Тахажжудни уқишни жуда ҳам ҳоҳлайман.\n– Ва алайкум ассалом! Сиз таҳоратни жинсий аъзоларни ювишдан бошланади деб ўйлар экансиз. Бу мутлақо хато. Таҳоратни қўлни ювишдан бошлаб оёқларни ювиш билан тугатади. Жинсий аъзони қачон ўша ердан нажосат чиқса ювадиган даражада ёйилиб кетсагина кейин ювилади. Ел чиқса у ерни ювишга ҳожат йўқ. Аммо ухлаб турганда таҳоратни тўлиқ қилинади. Сиз ўша бет қўлни ювишга тирсаккача ювиб, бошга масҳ тортиш ва оёқни ҳам қўшиб қўйсангиз мукаммал таҳорат олган бўласиз. Валлоҳу аълам!\nБурун атрофида қон\nҲайз ҳолатида зикр айтиш мумкинми?


Мактабгача таълим истиқболлари\n2017.01.17 | Янгиликлар\nДастлаб журналистлар учун Тошкент вилояти Қибрай туманидаги 10-сонли мактабгача таълим муассасасига медиа-тур ташкил этилди. Бу ерда оммавий ахборот воситалари вакиллари болаларни мактабга сифатли тайёрлаш борасида амалга оширилаётган ишлар ҳамда қисқа муддатли гуруҳлар фаолияти билан яқиндан танишдилар.\nБугунги кунда республика бўйича жами 4916 та мактабгача таълим муассасаларида 668 497 нафар болалар тарбияланмоқда. Шунингдек, юртимизда 194 та нодавлат мактабгача таълим муассасалари фаоилят кўрсатиб, уларга 11 746 нафар тарбияланувчилар қамраб олинган.\nУшбу Қарор 2017-2021 йилларга мўлжалланган кенг кўламли комплекс тадбирларни амалга оширишни кўзда тутади. Унда болаларни мактабга тайёрлаш даражасини тубдан яхшилаш, таълим-тарбия жараёнига замонавий таълим дастурларини татбиқ этиш, болаларни ҳар томонлама интеллектуал, аҳлоқий, эстетик ва жисмоний ривожлантириш учун шарт-шароитларни яратиш белгиланган. Жумладан, мактабгача таълим сифатини ошириш, болаларни мактабга сифатли тайёрлашни тубдан яхшилаш чора-тадбирларига алоҳида урғу берилади.\nШунингдек, мактабгача таълим муассасаларида 5-6 ёшли болаларни мактаб таълимига тайёрлаш бўйича анъанавий мактабга тайёрлаш шакллари билан бир қаторда унинг муқобил шаклларини яратиш ва ривожлантириш ҳам кўзда тутилган. Жумладан, юртимиз бўйича мактабгача таълим муассасаларида 6100 та қисқа муддатли гуруҳлар ташкил этилиши режалаштирилган.\nДастур асосида 2200 та мактабгача таълим муассасасининг моддий-техника базасини мустаҳкамлаш, жумладан қишлоқ аҳоли пунктларида янги мактабгача таълим муассасаларини қуриш, уларни замонавий талабларга жавоб берадиган инвентарь, ускуналар, ўқув-методик қўлланмалар, мультимедиа ресурслари билан таъминланади. Шунингдек, мактабгача таълим муассасалари учун педагог кадрларни тайёрлаш ва малакасини ошириш ўқув режа ва дастурларини замонавий педагогик технология ва методларни инобатга олган ҳолда такомиллаштирилади.


«Лукойл»нинг Тошкентдаги офиси Ўрта Осиёдаги бизнесни бошқаради » Ўзбекистон янгиликлари – Zamin.uz\n«Лукойл» компаниянинг хориждаги қазиб олинувчи активларини бошқариш билан шуғулланадиган «Лукойл Оверсиз» компанияси тузилмалар фаолиятини қайта кўриб чиқди. Бу ҳақда нефть компания раҳбари Вагит Алекперов «Известия» нашрига берган интервьюсида айтиб ўтган, деб ёзмоқда Кун.уз сайти.\nМаълумотларга кўра, Тошкентдаги офис Ўрта Осиёдаги бизнесни бошқариш билан шуғулланади. «Лукойл» Ўзбекистонда маҳсулотларни ажратиш ҳақидаги келишув асосида ишлайди. «Ўзбекнефтегаз» компаниянинг лойиҳалар бўйича стратегик шериги саналади.\nТеглар: ажратиш Газета ёзмоқда нинг фаолиятни компанияси


Саакашвили Грузияда давлат тўнтаришини режалаштираётгани айтилди | Qalampir.uz\nСаакашвили Грузияда давлат тўнтаришини режалаштираётгани айтилди\nОлам\t06 Ноябрь 13:19 3207\nГрузияда собиқ Президент Михаил Саакашвилини қўллаб-қувватлаган намойишчилар давлат муассасалари биноларини тўсиб қўйишни режалаштирмоқда. Тўнтаришга Грузиянинг қамоқдаги собиқ раҳбари бошчилик қилмоқда. Бу ҳақда Грузия Давлат хавфсизлик хизмати вакили Бача Мгеладзе маълум қилди.\n“Жорий йилнинг 6 ноябридан бошлаб Руставидаги 12-сонли жазони ижро этиш муассасаси яқинидаги айрим сиёсий гуруҳлар доимий акциялар ўтказишни ўйлаб топди. Бу ерга вилоятлардан партияларнинг тарафдорлари ҳам келади. Бундан ташқари, Тбилиси шаҳрида норозилик акцияси ўтказилиши режалаштирилган. Тезкор маълумотларга кўра, акция ташкилотчилари давлат муассасалари биноларини тўсиб қўйишни режалаштирган. Ҳокимиятни зўравонлик билан ағдариш мақсадида бўлган бу ҳаракатлар маҳкум Михаил Саакашвили томонидан режалаштирилган”, дейди Мгеладзе.\nЭслатиб ўтамиз, жорий йилнинг 14 октябрь куни собиқ Президентнинг минглаб тарафдорлари “Мишага озодлик” ҳайқириғи остида Грузия пойтахти Тбилиси марказида намойишга чиққанди.\nТаъкидлаш керакки, Грузиянинг ҳозирги даражасига чиқишида поссовет ҳудудидаги энг кучли реформатор ҳисобланган Михаил Саакашвилининг хизматлари катта. Бироқ дадил ислоҳотлар ҳамда коррупцияга қарши қатъий курашнинг ортидан “Миша” ўзига яраша душман ҳам орттиришга улгурган ва айнан улар бугун собиқ Президентнинг озод қилинишига қарши митинг ўтказди.\nАйни вақтда Украина фуқароси ҳисобланган Михаил Саакашвили жорий йилнинг сентябрь ойи охирида ватани – Грузияга қайтди ва октябрь ойи бошида ҳибсга олинди. Унга нисбатан ўз ватанида бир неча моддалар билан жиноят иши қўзғатилгани ва қидирувга берилгани сабаб қўлга олинган.\nЎз навбатида, Украина Президенти Владимир Зеленский мамлакат фуқароси ўзга юртда ҳибсга олингани ҳақидаги хабардан хавотирда эканини маълум қилган.\nМаълумот ўрнида, Михаил Саакашвили 2004-2013 йилларда Грузия Президенти бўлган. Президентлик муддати тугашига оз вақт қолганида у мамлакатни тарк этган. Шундан сўнг, унга нисбатан тўртта жиноий иш очилган, улардан иккитаси бўйича 2018 йилда ҳукм чиқарилган:\nТбилиси шаҳар суди Саакашвилини 2006 йилда Грузия Бирлашган банки ходими Сандро Гиргвлианининг ўлдирилишида сиртдан уч йилга озодликдан маҳрум қилган;\nўша йилнинг июнь ойида суд 2005 йилда депутат Валерий Гелашвилининг калтакланиши иши бўйича собиқ Президентни олти йилга озодликдан маҳрум қилган.\n02 Декабрь 14:45 65059\n03 Декабрь 14:30 53991\n02 Декабрь 20:14 41044\n03 Декабрь 15:41 37965\n03 Декабрь 20:24 31459


Хитойга мисли кўрилмаган инқироз таҳдид соляпти - zarnews.uz\nХитойга мисли кўрилмаган инқироз таҳдид соляпти\nХитойни оммавий равишда йирик трансмиллий компаниялар тарк эта бошлади. Бу жараён АҚШ президенти ўз ишлаб чиқаришларини Хитойдан Америкага кўчирган фирмаларни молиявий рағбатлантириш чораларини эълон қилгандан кейин кучайди.\nХитой ишчи кучидан фойдаланишни давом эттирадиган компаниялар эса ҳукуматнинг муҳим шартномаларидан маҳрум қилинади. Хитой раҳбарлари мамлакат АҚШ раҳбарлари хоҳишига қанчалик боғлиқлигини эндигина англаб етишди. Хитой жаҳон бош фабрикаси мақомини йўқотиши мумкин.\nТрамп америкаликларга яқин ўн ой ичида 10 миллион янги иш ўрни яратилишини ваъда қилмоқда. “Биз Хитойга боғлиқликдан батамом воз кечамиз”, деди у.\n“Мир новостей” (2020 й, 34-сон) асосида Т.Мурод тайёрлади.\nХитойда COVID-19 га қарши бурунга пуркагич шаклидаги вакцина синовлари маъқулланди\nХитойда дунёдаги энг узун, шишадан тайёрланган осма кўприк барпо этилди\nХитой Ҳиндистоннинг қуролланишига қарши\nЯнги турдаги коронавирус инсон организмига 2012 йилда мослашган бўлиши мумкин